NASA: ўлчами автобус билан баробар астероид Ер ёнидан учиб ўтиб кетди\n09:58 / 03.10.2017\nОлимларнинг берган маълумотларига кўра, осмон жисми сайёрамиздан 87 минг километр яқинликда учиб ўтган, деб ёзади ТАСС.\nАвтобус катталигидаги астероид душанба куни тўқнашиш хавфини келтириб чиқармасдан, Ер куррасига нисбатан яқин масофада учиб ўтган. Бу ҳақда NASAнинг Калифорния штати Пасадина реактив ҳаракат лабораториясида жойлашган осмон жисмларини ўрганиш маркази ходимлари маълум қилишган.\nМарказнинг сайтида эълон қилинишича, 2017 SX17 деб номланган астероиднинг кўндаланг кесими 6,3 метрдан 14 метргача етади. У Тошкент вақти билан соат 15:20да сайёрамиз ва биздан 384 минг километр узоқликда бўлган Ой ўртасидан учиб ўтиб, Ерга 87 минг километргача яқинлашган.\nБу астероид фақат 24 сентябрга келиб аниқланган. Олимларнинг ҳисоб-китобига кўра, у Қуёш атрофида 467 суткада бир марта тўлиқ айланиш ҳосил қилади.\nNASA мутахассислари ҳозир катта қизиқиш билан бошқа бир астероид — 2012 TC4ни кузатишмоқда. У 12 октябрь куни Ердан 43,5 минг км масофадан учиб ўтади. Космик жисмнинг диаметри 12 дан 27 метргача етади ва уни 2013 йилнинг 15 февралида атмосферага сониясига 18 км тезликда учиб кирган ва 25 км баландликда портлаб кетган Челябинск метеоритига қиёслаш мумкин. У метеоритнинг қулаши 90 кмгача бўлган масофада зарба тўлқинлари тарқалиши билан давом этган.\nАйни пайтда NASA кўндаланг кесими 1 км.дан ортиқ бўлган, сайёрамизга потенциал хавф солувчи йирик астероидларнинг 93 фоизини аниқлашган. Тахминан мингдан ортиқ ана шундай осмон жисмлари Қуёшдан 195 млн. км узоқликда учмоқда. Олимлар шунингдек, Ер орбитаси яқинидаги ўртача катталикдаги (100 метрдан 1 км.гача) астероидларнинг сонини ҳам аниқлашга муваффақ бўлишган: уларнинг сони 19,5 мингдан зиёд экан.\nSpaceX ракеталар парвози учун ўз майдонини қурмоқчи\n21:49 / 12.06.2018\n19:30 / 25.05.2018


Жанг майдонидан лавҳа тайёрлашдаги таассуротлар (видео) — Ўзбекистон Журналистлари ижодий уюшмаси Фарғона вилоят бўлими\nЖанг майдонидан лавҳа тайёрлашдаги таассуротлар (видео)\nБайрамларни интиқиб кутаману, кейин, ўша кунлари бир оз ранжиб оламан. Умр бўйи телевидениеда ишладим. Унинг 20 йили «Ахборот»да ўтди. Шу ерда ўзимни топдим. Озми-кўпми, хар холда эл таниди. Парламент депутатлигига сайландим. Хизмат кўрсатган журналист унвонига сазовор бўлдим… 27 июнь – касб байрамимизда бутун вужудим гўё қулоққа айланади. Тошкентдан, умримни бағишлаган севимли жамоимдан, телевидениедан, «Ахборот»дан бир қўнғироқ, биргина қўнғироқ кутаман. Кутиб-кутиб байрамни ўтказаман. Кейин «ха энди, улар жуда банд-ку», дейман ўзимни юпатиб.\nВатан ҳимоячилари кунлари хам шундай. Яна вужудим қулоққа айланади. Интиқлик, интизорлик ором бермайди. Бу гал Мудофаа вазирлиги, ижодий уюшмамиз, ҳокимият… дан кутаман. Яна биргина қўнғироқ кутаман. «Табриклаймиз», деган сеҳрли сўзни кутаман. Кута-кута бу байрамни ҳам ўтказаман. Кейин компьютерни очиб уч ой Боткен тоғларида, Кон, Зардоли, Хўжаошган қишлоқлари, Абрамов музликларигача Тохир ва Жума бошчилигидаги жангарилар билан урушда олинган видеотасмаларни, фотосуратларни бир-бир кўриб чиқаман.\nЭҳ, қанча-қанча норғул йигитлар умри хазон бўлди, ўшанда. Бизчи, аккредитациясиз, бир мири ақчасиз, озиқ-овқатсиз, кунлаб, уч кунлаб тоғ олмасини еб қорин шишириб бўлса-да, воқеликлар ҳақида кундалик репортажлар бериб тургандик. Уч бор Қирғизистон хавфсизлик хизмати бизни (тасвирчи Шуҳратжон Мирзакаримов иккимизни) қамаб қўйди, кейин ҳудуддан чиқариб юборди. Лекин топшириқни бажариш учун яна ва яна яёв тоғлар ошиб воқеа жойида камера кўтариб юравердик. То Абрамов музликларига етгунча… Бу орада не гаплар ўтмади, не воқеалар кечмади, дейсиз.\nКеласи йили ўша жангарилар энди Жирғатол орқали Сариосиё тоғларига бостириб келди. Тажрибаси бор дея, яна бизга ишонч билдирилди. Бир ой аммо бир умрлик дахшатли воқеалар ичида юрдик. 26 нафар ўзбек ўғлонлари бу урушда шаҳид кетди. Уларнинг деярли барчаси биз тасвирга туширган тасмаларда абадий қолди… Ўзимизчи? Бир гал душман ўқи шундоққина қулоғимнинг ёнидан ўтиб кетди. Бир худо асради, дедим. Кейин ўқ тасвирчининг елкасидаги камерани ялаб ўтди. Хайрият, Шуҳратжон омон эди. Фақат окуляр синиб кетди. Яна бир гал… Биз 16 кун давомида ҳар куни эрталаб соат 5:00 да бир вертолётда воқеа жойига учиб борар эдик. Тасодиф туфайлигина 17-куни вертолётга кеч қолдик, кейин билсак, вертолёт шу куни тоғда ўққа тутилганди… Буларни кўравериб дийдамиз қотганди. Неча бор жароҳатланган жасур, мард аскар йигитларни тоғ ўрмони-ю, жарликлардан биргалашиб олиб чиқдик. Неча бор жангариларнинг жирканч жасадларини ҳам тасвирга туширдик… Ҳали бу воқеалар ёзилмаган, ўрганилмаган, таҳлил қилинмаган тарих! Ҳарбий тарих!\nОллоҳ асради бизни. Ҳар икки жанг майдонидан соғ-омон қайтдик.\nБиз Шуҳратжон раҳматлик билан бирон марта бўлса-да, бу воқеаларни рўкач қилиб бирон идорага бормадик. Негаки ҳар куни ўша, жанг ҳаракатлари бўлаётган майдонлардан тайёрлаган телерепортажларимизни бутун мамлакат аҳли кутиб, кўриб борарди.\nЛекин орадан йиллар ўтгач, баъзида, байрам кунлари биз ҳам бироз эътибор, бир оғиз табрикка муносиб эдик-ку, деган туйғу вужудни қулоққа айлантиради. Хайриятки, Президентимиз барчамизга табрик юборадилар! Захирадаги зобит сифатида мен хам улар сафида эканимдан ғурурланиб қўяман.\nБайрам ҳаммага муборак бўлсин!\n“Ҳуррият”ни кутяпмиз — йиқилганни тепкиламанг ҳамкасблар!


Навоийда йигит ўзи ва бўлажак хотинини дўппослаганлардан қасд олди | Qalampir.uz\nНавоийда йигит ўзи ва бўлажак хотинини дўппослаганлардан қасд олди\n3-саҳифа\t28 Июнь 20:20 45124\nНавоий вилоятида йигит ва бўлажак турмуш ўртоғи тўрт киши томонидан калтакланди. Кейин калтакланган йигит ўзини дўппослаганлардан қасдини олди. Бу ҳақда вилоят Ички ишлар бошқармаси матбуот хизмати хабар берди.\nМаълум қилинишича, жорий йилнинг 20 июнь куни 23:00да Навоий шахар М.Таробий кўчасида яшовчи С.A. бўлажак турмуш ўртоғи Х.З. билан Навбаҳор тумани “М.Улуғбек” МФЙда сайр қилиб юрган. Шу пайтда навбаҳорлик 19 ёшли Х.О. ва 13 ёшли Н.С. гап бошлаб бу ерга нима сабабдан келганларини сўраб ноўрин саволлар беришган ва ўзаро тортишиб қолишган.\nС.A.нинг кўрсатмасига кўра Х.О. ва Н.С.дан ташқари яна 2 нафар номаълум шахс билан биргаликда, жами 4 киши уни ва бўлажак турмуш ўртоғи Х.З.ни уриб тан жароҳат етказган.\nКейинчалик 21 июнь куни соат 02:00 атрофида С.A. таниши Р.И. билан Навбаҳор тумани “М.Улуғбек” МФЙга қайтиб келган ҳамда Х.О. ва Н.С.ни тарвуз сотаётган пайтида юз ва бадан соҳаларига уриб, хаёт учун хавфли жароҳат етказган.\nМазкур холат юзасидан терговга қадар текширув харакатлари олиб борилиб, суд-тиббиёт экспертизасини ўтказиш бўйича қарор қабул қилинган.\n29 Июль 11:10 41242\n30 Июль 08:27 39514\n28 Июль 09:32 31848\n28 Июль 12:31 28094\n28 Июль 13:55 24062


2016 йилда корхона муассис-жисмоний шахсга (Ўзбекистон Республикаси резиденти) 2015 йил якунлари бўйича 121,43 млн сўм миқдорида дивидендлар, шу жумладан дивидендлардан ЖШДС – 12,143 млн сўм ҳисоблади. Молиявий аҳволи оғир эканлиги сабабли корхона 3 йил мобайнида муассисга дивидендларни тўлай олмади. Суд ишни кўриб чиқиш якунларига кўра суднинг ҳал қилув қарорини чиқариб, муассисга 91,4 млн сўм дивидендлар, 8,2 млн сўм пеня тўлаш, шунингдек тўланган 502 минг сўм миқдоридаги давлат божи ва почта харажатларини қоплаш мажбуриятини корхона зиммасига юклади.\n1. Суднинг ҳал қилув қарорига кўра тўланадиган дивидендларга тузатиш киритилиши, пеня ҳисобланиши, шунингдек тўланган давлат божи ва почта харажатлари қопланишини қандай проводкалар билан акс эттириш мумкин?\n2. 2019 йилдаги дивидендларнинг қайси суммасидан ЖШДС ҳисобланади, 2015 йил билан солиштирганда солиқ бўйича юзага келган фарқ қандай акс эттирилади?\nТўланадиган дивидендларга тузатиш киритиш суммасига, пеня, қопланадиган давлат божи суммалари ва почта харажатларини ҳисоблаш бўйича қуйидаги бухгалтерия проводкалари берилади:\nТўланадиган дивидендлар суммаларига тузатиш киритилди\nСуднинг ҳал қилув қарорига кўра пеня ҳисобланди\nСуднинг ҳал қилув қарорига кўра тўланган, қопланадиган давлат божи ва почта харажатлари суммалари ҳисобланди\n2019 йилда дивидендлардан ЖШДСни суднинг ҳал қилув қарорига кўра тўланадиган дивидендлар суммасидан келиб чиқиб ҳисоблаш зарур. 2019 йилда солиқ ставкаси – 5% (Солиқ кодексининг 181-моддаси).\n2016 йилда дивидендларни ҳисоблаш чоғида корхона дивидендлардан ЖШДС ҳисоблаган, бироқ дивидендлар тўланмаганлиги муносабати билан бюджетга солиқ тўламаган бўлса, бу суммага ҳам тузатиш киритиш зарур. Бунда қуйидаги бухгалтерия проводкаси берилади:\n6410-«Бюджетга тўловлар бўйича қарз (турлари бўйича)» счётининг дебети\n6610-«Тўланадиган дивидендлар» счётининг кредити.


Сарсабилга бўлган глобал талаб таклифни ортда қолдирмоқда • EastFruit\nБош саҳифа › Янгиликлар › Сарсабилга бўлган глобал талаб таклифни ортда қолдирмоқда\nСарсабилга бўлган глобал талаб таклифни ортда қолдирмоқда\nМуаллиф: EastFruit 6 Июл 21 6 Июл 21 01\nШу йилнинг 7-9 сентябрь кунлари Масfrut халқаро кўргазмаси доирасида Римини шаҳри (Италия)да ўтказиладиган Халқаро сарсабил кунида Италия сарсабил бозоридаги ўсишнинг ижобий динамикаси ҳақида хабар берилди.\nИталияда сарсабил тахминан 9500 гектар майдонга экилади. Ушбу ўсимликни етиштирувчи асосий ҳудудлар – Aпулияда умумий экин майдонининг 50%и, Венетода 20%и ва Эмилиа-Романьяда 8%и мавжуд.\nИталияда сарсабил савдоси ижобий ўсиш динамикасини сақламоқда. Чунки, истеъмолчилар орасида унинг барча турига, яъни яшил, оқ ва бинафшаранг сарсабилга талаб ортиб бормоқда. FruitNewsнинг ёзишича, ташқи бозорда ҳам ушбу маҳсулотга талаб ўсяпти.\n2020 йили сарсабил истеъмоли COVID-19 туфайли овқатланиш муассасаларининг ёпилиши сабаб камайди. Фақат катта ҳажмдаги чакана маркетинг ва экспорт ушбу экин савдосини аввалги даражада ушлаб турди.\nЖаҳонда сарсабил етиштириладиган майдонлар 215 минг гектарни ташкил қилади. Аммо ҳам бу оқ ва яшил сарсабилга бўлган глобал талабни қондириш учун етарли эмас. Прогнозларга кўра, маҳсулот талабга яраша ҳажмда етиштирилиши учун 270-280 минг гектаргача майдон керак бўлади. Жаҳондаги сарсабил етиштирувчи энг йирик мамлакатлар – Хитой (93 минг гектар), ундан сўнг Мексика (29 минг гектар) ва Перу (22 минг гектар)дир.


22:12 / 18.01.2018 | Mo`min | 4443\nАссалому алайкум! Бугун тахорат олиш учун мустахаб қилмоқчи бўлганимда хожатхонада кафелга сув тушиб игнани учича майда томчила қўлимга сачради. Ташқарига чиқиб қарасам кийимимдан намлик топаолмадим. Кийимим қуруқ эди. Кейин пешин намозини ўқидим, лекин кўнглим ғаш бўлиб қолди. Бу узрлими ёки шубха бор кийимларимни ювишим керакми? Жавоб учун раҳмат.\nВа алайкум ассалом! Шариатда “Ал яқийн лаа язуулу бишшакк” деган қоида бор. Яъни аниқ пок нарса шубҳа билан нопокка айланмайди. Қолган нарсаларни ҳам шу қоидага солинаверади. Масалан таҳорати аниқ бор инсон таҳорати кетган ёки кетмаганида шубҳа қилиб қолса шакк билан таҳорат кетмайди. Қолаверса "Кифоя" китобида қуйидагича келади: Игнанинг учига ўхшаб сачраган пешоб ҳеч нарса эмас. Бундан сақланиш мушкулдир. Аммо пешоб шу шаклда оқмайдиган сувга тушса, у сув нажас ҳисобланади. Қассобга теккан қон ҳам афв қилинади. Шунингдек, нажосатга теккан пашшанинг асари ҳам, эшак ва сигирнинг тезаги ҳам. Кўчада сачрайдиган лой ҳам, агар нажосат аниқ бўлмаса, афв қилинади. Валлоҳу аълам!\nЖаннатмакон дейиш тоъғрими?


"Насаф" ишқибозлари диққатига! » Скачать музыку бесплатно новинки музыки 2016-2017\n"Насаф" ишқибозлари диққатига!\nКомментариев: 0 Просмотров: 269 Дата: 12-01-2016, 08:07 “Насаф” ишқибозлар клуби аллақачон янги мавсумга тайёргарликни бошлаб юборган. Хабарингиз бор, янги мавсумда ҳам “Насаф” футболчилари бир йўла учта фронтда – Ўзбекистон чемпионати ва кубоги, Осиё чемпионлари лигаси баҳсларида кураш олиб боришади. Бу борада клуб мухлислари нафақат Қаршидаги учрашувларда, балки сафар ўйинларида ҳам жамоани астойдил қўллаб-қувватлашни мақсад қилишган. Айни пайтда 2016 мавсум учун мухлисларни руйхатга олиш ишлари бошланган. Ишқибозлари клубига аъзо бўлишни истага мухлислар паспорт нусхаси, 2 дона 3х4 ўлчамдаги фотосуратни ишқибозлар клуби раҳбарига топшириши лозим. Ишқибозлар клубига 2016 йил учун аъзолик бадали 150 минг сўм қилиб белгиланган. Батафсил маълумот учун “Насаф” ишқибозлар клуби етакчиси Ўктам Узоқовга мурожаат қилишингиз мумкин. Телефон: (+99891) 462-21-99


Пойтахтда “Astana Media Week” иккинчи куни ўтмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nПойтахтда “Astana Media Week” иккинчи куни ўтмоқда. Бугун экспертлар реклама ва ОАВ ривожи ҳақида сўз юритади. Кун давомида мамлакат реклама бозори, маркетинг ҳақида афсоналар ва бошқа кўплаб мавзуларда мастер-класс ва тренинглар бўлиб ўтади.\nАЛП ТАНИР, ТУРКИЯЛИК БОШ ПРОДЮСЕР:\n- Бутун дунёда телевидение томошабин томонидан кўнгилочар восита ўлароқ қабул қилинади. Лекин қозоғистонликларнинг аксарияти ҳали ҳам телевизорни ахборот олиш учун ёқади. Ўйлайманки, Қозоғистон телевидениеси ривожи шу йўлдан боради. Кўнгилочар йўналишдаги маҳсулот ишлаб чиқаришни ўстириш жуда муҳим. Булар - ток-шоу, сериаллар, оғир иш кунидан сўнг одамнинг ҳордиғини чиқарадиган ҳар қандай томоша.\nШунингдек, бугун “Хабар” Агентлиги янги мавсумининг расмий тақдимоти ҳам бўлиб ўтади. Турли жанрдаги фильм ва сериаллар, турфа мавзудаги дастур ва лойиҳалар, ток-шоу ва бошқа кўплаб жиҳатлар намойиш этилади. Таъкидлаймиз, «Хабар» Агентлиги сифати ва контентига ҳар қандай кинокомпания ҳавас қилса арзийди. Айни шунинг учун унинг маҳсулотлари Россия, Хитой, Монголия, Татаристон ва Ўзбекистонда бажонидил сотиб олинади.\nДИНАРА АБАКАЕВА, “ХАБАР” АГЕНТЛИГИ” АЖ ХАЛҚАРО ҲАМКОРЛИК ВА ДИСТРИБУЦИЯ ДЕПАРТАМЕНТИ ДИРЕКТОРИ:\n- Жорий йилда хорижий маҳсулот учун ёпиқ бўлган ўзбек бозори биздан учта сериал хирд қилди. Булар – “Она юраги”, “Опа” ва “Оға” фильми. Улар ўзбек телетомошабини томонидан илиқ қабул қилинди. Рейтинг жуда юқори бўлди.\nЭслатамиз, “Astana Media Week”да 60 дан зиёд маҳаллий ва хорижий медиа-саноат топ-менежерлари қатнашмоқда. Бу ўтган йилгидан сезиларли равишда кўп. Умуман, форум икки мингга яқин меҳмонни ўзида жамлади. Эслатамиз, тадбир эртага ҳам давом этади, якуний кун мавзуси – масс-медиа контенти.\nAstana Media WeekAstana Media Week 2019медиа-саноатОАВ


12:40 / 05.07.2017\nГерманиянинг Volkswagen концерни бир неча йиллар мобайнида Франциядаги савдолари ҳажмини ошириб кўрсатган. Der Spiegel нашрининг ёзишича, компания умумий ҳисобда 800 мингга яқин автомобиль сотилганини қўшиб ёзган.\nГерманияда чоп этилувчи нашрга кўра, савдолар ҳажми бевосита VW компаниясининг Франциядаги ваколатхонаси томонидан ошириб кўрсатилган. Фирма ҳисоботларини текширган аудиторлар эса “ёлғоннинг миси”ни чиқаришди.\nАвтомобилларнинг катта қисми Volkswagen ҳужжатларида сотув қайд этилганидан ойлар ва йиллар ўтгач ҳисобга қўйилган. Бошқача айтганда ҳисоботларда анча кечроқ етказиб берилган машиналар ҳам қайд этилган.\nБундай автомашиналар орасида VW моделлари қатори «Шкода», Audi ва Seat автомобиллари ҳам бўлган.\nReuters агентлигига кўра, концерн раҳбари Маттиас Мюллер 2017 йил апрелида компаниянинг ички текшируви натижалари бўйича ҳисоботни олган. Шундан сўнг, Франциядаги ваколатхона раҳбари Жак Ривоаль ишдан бўшатилган. Компаниянинг стратегик масалалар бўйича раҳбарияти ва Франциядаги бўлим ўртасидаги келишмовчилик бунга сабаб сифатида кўрсатилган эди.\n2017 йил январида Volkswagen компанияси 2016 йил якунларига кўра, энг йирик автомобилсозлик компанияси мақомини қўлга киритди. Расмий статистика маълумотларига мувофиқ, компания бир йилда 10 млн 312 минг 400 дона автомобиль сота олган. Концерннинг деярли барча брендлари ўсишни қайд этган.


Акмал Рустамов: “Тур рамзий терма жамоасидан жой олиш менга куч бағишлайди” » Скачать музыку бесплатно новинки музыки 2016-2017\nАкмал Рустамов: “Тур рамзий терма жамоасидан жой олиш менга куч бағишлайди”\nКомментариев: 0 Просмотров: 161 Дата: 14-03-2016, 12:14 Иккинчи турдан жой олган “Шўртан” — “Қизилқум” жамоалари (0:1) баҳсидан сўнг, кончилар сардори Акмал Рустамов ўйин ҳақида ўз фикрларини билдириб ўтди. — Бугун жуда қийин кечган баҳсда муҳим уч очкони қўлга киритдик, — деди Акмал Рустамов. — Ҳар бир жамоа уй учрашувида рақибидан очко тортиб олишга ҳаракат қилади. “Шўртан” таркибида юқори савиядаги ўйинчилар жуда кўп. Жиддий рақибга қарши ўйинда кичик ҳисобда бўлса-да ғалаба қозонганимиз ёқимли, албатта. — Ўтган тур якунида “Рамзий терма жамоа” таркибидан жой олдингиз. — Ҳа, албатта. Турнинг рамзий терма жамоасидан жой олиш кайфиятни кўтаради, кишига куч бағишлайди. Аммо мен учун муҳими — жамоам ғалабаси ва мухлислар қувончи, деб биламан. Чемпионат эндигина бошланди. Мақсадимиз бу йилги мавсумни кучлилар қаторида якунлашдир. Рақибларнинг барчаси чемпионатга пухта ҳозирлик кўришгани дастлабки турлардан сезилиб қолди. Уларга қарши муносиб футбол намойиш этиш учун эса жамоамизнинг кучи етади, деб ўйлайман. - деб хабар бермоқда Stadion.uz нашри.


Мононитросид – medu.uz – Дорилар ҳақида маълумотлар ўзбек тилида\nHome Йўриқномалар Мононитросид\nПрепаратнинг савдо номи: Мононитросид\nТаъсир этувчи модда (ХПН): изосорбид мононитрати\nфаол модда: 40 мг изосорбид мононитрати (100% изосорбид мононитратига қайта ҳисобланганда);\nТаърифи: оқ рангли, яссициллиндрик шаклли, фаска ва рискали таблеткалар\nФармакотерапевтик гуруҳи: Юрак-қон томир тизимига таъсир этувчи воситалар. Кардиологияда қўлланадиган периферик вазодилятаторлар. Органик нитратлар. Изосорбид мононитрати.\nАТХ коди: С01DA14\nИзосорбид мононитрати изосорбид динитратининг метаболити бўлиб, азот оксидини ҳосил бўлиши туфайли, қон томирларининг силлиқ мушакларини релаксациясини ва вазодилатацияни чақиради. Изосорбид динитратининг самараси изосорбид монинитратига нисбатан тезроқ бошланади. Изосорбид мононитрати бир вақтда периферик веналар ва артерияларни кенгайтиради. Бу веноз қон томирларининг ҳажмини ошишига ва веноз қонни юракка қайтиб оқиб келишини камайишига ва бунинг оқибатида юрак қоринчасидаги якуний диастолик босимни ва олд юкламасини камайишига олиб келади. Артериал қон томирларига таъсири уларнинг тизимли қаршилигини (кейинги юкламани) пасайишига ёрдам бериб, юракнинг ишишни енгиллаштиради. Бир вақтда бракнинг олд ва кейинги юкламасига таъсири миокарднинг кислородга бўлган эҳтиёжини камайишига олиб келади. Бундан ташқари, тож томирларда атеросклеротик бляшкаларни борлиги туфайли, қон оқими қисман камайганда изосорбид мононитрати субэндокардиал қаватларга қон оқимини қайта тақсимланишига олиб келади. Нитратлар таъсири оқибатидаги дилатация миокарднинг стенозга учраган (постстенотик) соҳасининг перфузиясини яхшилайди. Нитратлар эксцентрик коронар стенозни бартараф этиб, веноз спазмларини камайтиради. Нитратлар димланган юрак етишмовчилиги бўлган пациентларда тинч ҳолатда ва юклама оқибатидаги зўриқишда гемодинамикани яхшилайди. Кислородга бўлган эҳтиёжни камайтириш ва уни етказиб берилишини ошириш йўли билан шикастланган миокарднинг майдони чегараланади. Изосорбид мононитрати бошқа аъзолар ва тизимларга таъсир кўрсатади: бронхларнинг мушакларини, меъда-ичак, билиар ва сийдик йўлларининг мушакларини бўшаштиради. Препаратнинг самараси 20 минутдан кейин намоён бўлади ва 8 соат давомида давом этади.\nИчга қабул қилинганидан кейин изосорбид мононитрати тўлиқ сўрилади. Препаратнинг қондаги максимал концентрациясига қабул қилингандан кейин 1 соатдан сўнг эришилади. Препарат метаболизмга учрайди ва нофаол метаболитлар ҳосил бўлади. Препаратнинг фақат 2% сийдик билан ўзгармаган ҳолда чиқарилади. Препаратнинг ярим чиқарилиш даври 4-5 соатни ташкил қилади.\nСтенокардияни олдини олиш учун;\nдимланган юрак етишмовчилигини даволаш учун қўлланилади.\nПрепарат ичга, овқат қабул қилишдан олдин, етарли миқдордаги суюқлик билан қабул қилинади.\nТавсия қилинган доза – 40 мг (1 таблетка) дан суткада 2 марта қабул қилинади. Суткалик доза касалликнинг кечишини оғирлигига қараб, 160 мг гача етказиши мумкин (максимал суткалик доза), бу доза 3 марта қабул қилишга бўлинади. Мононитросиднинг дозаси препаратнинг терапевтик самараси ва препаратни ўзлаштира олинишига қараб, индивидуал равишда танланиши лозим. Нитратларга толерантликни ривожланишини олдини олиш учун (ҳар қандай дозалаш тартибида) 10-12 соатлик нитратларсиз интервални (одатда тунда) таъминлаш лозим.\nШахсий дозалаш тартибини аниқлаш учун гемодинамини мониторинги муҳим аҳамият касб этади.\nНерв тизими: бир неча сутка давомида аста-секин сусайиши мумкин бўлган бош оғриғи, лекин у кучли ва барқарор бўлиши мумкин, эътиборсизлик, бош айланиши, уйқучанлик ва ҳолсизлик, ҳаракат нотинчлиги, синкопе.\nЮрак-қон томир тизими: артериал (шу жумладан ортостатик) гипотензия, юрак ритмини бузилиши ва брадикардия билан кечувчи коллапс, стенокардия симптомларини кучайиши, брадиаритмия, рефлектор тахикардия, юрак ишемик касаллиги бўлган пациентларда миокард гипоксиясидан ўткинчи гипоксемия.\nОвқат ҳазм қилиш йўллари: кўнгил айниши, қусиш, диарея, диспепсия.\nТери ва тери ости клетчаткаси: терида аллергик реакциялар (шу жумладан тошма, қичишиш, эксфолиатив дерматит), тери қон томирларини қизариш билан кечувчи дилатацияси, терини оқариши ва кучли терлаш.\nИммун тизими: препаратнинг ҳар қандай компонентига индивидуал ўзлаштира олмаслик бўлган пациентлардаўта юқори сезувчанлик реакциялари бўлиши мумкин.\nБошқалар: юз гиперемияси, қулоқларни шанғиллаши, астения.\nФаол моддага ёки препаратнинг ҳар қандай компонентига ўта юқори сезувчанлик;\nўткир қон айланиши етишмовчилиги, оғир артериал гипотензия (систолик босим 90 мм сим. уст. дан паст) ёки гиповолемия, коллапс; кардиоген шок, агар интрааортал контрпульсацияни ёки мусбат инотроп таъсирга эга препаратларни қўллаш йўли билан юракнинг чап қоринчасида етарли даражада юқори якуний диастолик босим таъминланмаган бўлса;\nюракнинг чап қоринчасининг тўлиш босими пастлиги билан кечувчи ўткир миокард инфаркти;\nтоксик ўпка шиши;\nяқинда ўтказилган бош-мия жароҳати ёки мияга қон қуйилиши, бош мия ички босимини ошиши;\nнитратларга юқори сезувчанлик;\nсилденафил билан ва фосфодиэстеразанинг бошқа ингибиторлари билан бир вақтда қўллаш мумкин эмас.\nФосфодиэстераза ингибиторлари (масалан, силденафил), нейролептиклар, вазодилататорлар ва трициклик антидепрессантлар: нитратларнинг гипотензив самарасини потенциялайди, шунинг учун уларни Мононитросид билан бир вақтда қўллаш мумкин эмас.\nНорадреналин, ацетилхолин, гистамин: нитратлар билан бир вақтда қўлланганда уларнинг самаралари пасаяди.\nАлкоголь, опиоид анальгетиклар, қон томирларини кенгайтирувчи воситалар ва артериал босимни пасайтирувчи дори препаратлари (масалан, b-адреноблокаторлар, кальций антагонистлари, вазодилятаторлар): уларнинг гипотензив самараси кучайиши мумкин.\nСимпатомиметиклар: нитратларнинг антиангинал самарасини пасайтириши мумкин.\nДигидроэрготамин: нитратлар плазмада дигидроэрготаминнинг даражасини ошириши ва унинг гипертензив самарасини кучайтириши мумкин.\nГепарин: антиагрегант таъсири кучайиши мумкин.\nПрепаратни миокард инфарктини ўткир даврида даволаш учун, стенокардия хуружларини бартараф этиш учун қўллаш мумкин эмас.\nИзосорбид мононитратини қўлланилиши юрак ишемик касаллиги бўлган пациентларда қон оқимини альвеоляр гиповентиляция соҳасига нисбий қайта тақсимланиши туфайли, транзитор гипоксия ва ишемияга олиб келиши мумкин\nгипертрофик обструктив кардиомиопатия, констриктив перикардит, юрак тампонадаси, юракнинг тўлиш босими паст бўлганида, аортал ёки митрал стенозда;\nбуйрак ва/ёки жигар функциясини оғир бузилишларида;\nгипотиреози, гипертермияси бўлган пациентларда, озиқланиши етарли даражада бўлмаган пациенларда;\nкекса ёшдаги пациентларда (чунки улар нитратларнинг гипотензив таъсирига анча сезувчан бўлишлари мумкин);\nартериал гипотензияга, ортостатик дисфункцияларга (тана ҳолати ўзгарганида юз берадиган систолик босимни 10-25 мм сим. уст. га 90 мм сим. уст. дан пастга тушиши) мойилликда, жарроҳлик аралашувларида эҳтиёткорлик билан қўлланади.\nДозалар орасидаги тавсия қилинган интервалга риоя қилинмаганда сульфгидрил гуруҳларнинг тўқималардаги заҳирасини тугаши оқибатида нитратларга толерантлик ривожланиши мумкин. Бундан, нитратларсиз даволаш тартибига амал қилиш билан сақланиш мумкин.\nШунингдек толерантликни ривожланишини олдини олиш учун организмга сульфгидрил гуруҳларни юбориш, масалан, ацетилцистеин, метионин ёки каптоприлни юбориш ёрдамида амалга оширилади.\nБошқа нитратларга кесишган толерантлик юз бериши мумкин. Дори воситасини қўллашдан кутилган самарани сусайиши ёки тўлиқ самарасизлигини олдини олиш учун препаратнинг юқори дозаларини узоқ вақт давомида узлуксиз қўллашдан сақланиш тавсия этилади.\nЮқори дозаларни қўллаш билан ўтказилган давомли даволашдан кейин стенокардиянинг симптоматикасини тикланишини олдини олиш мақсадида препаратни аста-секин бекор қилиш керак.\nЮқори дозалар қабул қилинганда метгемоглобинемия юз бериши мумкин.\nИзосорбид мононитратини қабул қилиш холестеролни колориметрик равишда аниқлаш натижаларига таъсир қилиши мумкин.\nНитратларнинг таъсири остида сийдикда катехоламинларнинг (эпинефрин/адреналин/норэпинефрин) концентрацияси ва сийдикда ванилил-миндаль кислотасининг концентрацияси ошиши мумкин. Даволаниш вақтида алкоголни истеъмол қилиш мумкин эмас.\nПрепарат лактоза сақлайди, шунинг учун уни лактаза етишмовчилиги, галактоземияси ёки глюкозо-галактозани мальабсорбцияси синдроми бўлган пациентларга буюриш мумкин эмас.\nПрепарат ҳомиланинг/боланинг гемодинамикасига таъсир қилади, шунинг учун уни ҳомиладорлик ва эмизиш даврида қўллаш мумкин эмас.\nПрепарат қўлланганида пациентда психомотор реакцияларнинг тезлигини пасайиши, бош айланиши юз бериши мумкин, буни автотранспортни бошқаришда ёки бошқа механизмлар билан ишлашда ҳисобга олиш лозим.\nСимптомлари: артериал босимни 90 мм сим. уст. дан пастга пасайиши, тери қопламаларини очариши, кучли терлаш, кучсиз пульс, тахикардия, турганда бош айланиши, бош оғриғи, қизиб кетиш ёки эт увишишини ҳис этиш, гиперемия, қўрқувни ҳис этиш, ҳолсизлик, ҳушдан кетиш, вертиго, ортостатик гипотензия, церебрал симптомлар, кўнгил айниши, қусиш, диарея, метгемоглобинемия, тиришишлар, кўришни бузилиши, бош мия ички босимини ошиши, цианоз, диспноэ, тахипноэ, ҳансираш, кома.\nДаволаш симптоматик бўлиши керак. Препаратни қабул қилишни тўхтатиш керак. Вена ичига физиологик эритмани ва плазмани юбориш тавсия этилади. Агар препарат яқинда қабул қилинган бўлса, ундан уни чиқарилиши учун меъдани ювиш, энтеросорбентларни (фаоллаштирилган кўмир) қабул қилиш тавсия этилади. Артериал гипотензияда пациентни горизонтал юзага, бошини пастроқ туширган ҳолда ётқизиш керак (оёқларни кўтариш лозим).\nОғир ҳолларда допамин ва симпатомиметиклар юборилади. Метгмоглобинемия ривожланганда ичга 1 г аскорбин кислотаси, 1% ли метилен кўкини вена ичига юбориш, толуидин кўкини тана вазнига 2-4 мг/кг дозада вена ичига юбориш, ўпкани сунъий вентилляция қилиш буюрилади, зарурат бўлганида ўринбосар тарзда қон қуйишни ўтказиш лозим. Гемодиализни қўллаш мумкин.\n10 таблеткадан блистерда. 3 ёки 4 блистердан қутида.


Freedom House пандемия чоғида демократия учун вужудга келган хатарлардан баҳс этди\n29 ноябр 2021, Тошкент вақти: 16:08\nКоронавирус пандемияси туфайли дунёдаги кўплаб мамлакатларда демократик институтлар ва инсон ҳуқуқлари хавф остида қолди. Кўплаб мамлакатларда расмийлар пандемияни баҳона қилиб, сайлов жараёнлари, оммавий ахборот воситалари ва жамоат ташкилотлари фаолияти билан боғлиқ чекловлар киритишди. Бу ҳақда Freedom House инсон ҳуқуқлари ташкилотининг 2 октябрь куни “Карантиндаги демократия” сарлавҳаси остида ёйинланган ҳисоботида айтилади.\nТашкилот баҳосига кўра, пандемия бошланганидан кейин демократия билан боғлиқ вазият камида 80 та мамлакатда ёмонлашган. Булар асосан демократик институтлар таҳдид остида бўлган ҳамда авторитар бошқарув остида бўлган мамлакат бўлиб ҳисобланади.\nҲисоботда энг кўп учрайдиган муаммолар қаторида расмийлар томонидан коронавирус билан боғлиқ вазият ва бу борада кўрилаётган чоралар ҳақида шаффофликнинг йўқлиги, коррупция даражасининг, ҳокимият суиистеъмолининг ошгани ҳамда матбуот эркинлигининг чекланиши саналган. Расмийлар эпидемияга қарши кураш баҳонасида ўз ваколатларини кенгайтириб ҳам олганлар. Бироқ бу ваколатлар фақат соғлиқни сақлаш соҳаси билан чекланмайди.\nҲисоботда Ўзбекистон эркин бўлмаган мамлакатлар қаторида саналган.\nҲисобот муаллифлари пандемияга қарши учун қатор чекловлар киритилишидан қочиб бўлмаслиги, бироқ бу чоралар мутаносиб бўлиши ва муайян вақтга киритилиши лозимлигини таъкидлайдилар. Бундан ташқари расмийлар ОАВ ва сайлов эркинлигини таъминлашлари, аҳолининг ночор қатламларини ҳимоя қилишлари ҳамда коррупцияга (хусусан, эпидемияга қарши кураш билан боғлиқ давлат буюртмаларини тақсимлашда) йўл қўймасликлари лозим.


АҚШ ҳинду болаларга зўравонлик қилинганини тан олди | Qalampir.uz\nАҚШ ҳинду болаларга зўравонлик қилинганини тан олди\nОлам\t12 Май 11:08 7986\nАмерика расмийлари ҳиндулар ва Қўшма Штатларнинг бошқа туб халқларининг фарзандларига мамлакатдаги федерал мактаб-интернатларда ўнлаб йиллар давомида зўравонлик қилинганини тан олди. Тегишли ҳисобот АҚШ Ички ишлар вазирлиги томонидан эълон қилинди.\nҲужжатга кўра, гап Америка расмийларининг ушбу халқларни маданий жиҳатдан ассимиляция қилишга уринишлари ҳақида кетмоқда. Таъкидланишича, болалар қариндошларидан ажратилиб, ихтисослаштирилган муассасаларга мажбуран жойлаштирилган.\nҚайд этилишича, 1819 йилдан 1969 йилгача ҳинду мактаб-интернатларининг федерал тизими 408 тадан иборат бўлган. Ушбу муассасаларнинг аксариятида болаларга ғамхўрлик етарли бўлмаган.\n“Ҳинду мактаб-интернатларида кенг тарқалган жисмоний, жинсий ва ҳиссий зўравонлик, касаллик, тўйиб овқатланмаслик, одамларнинг кўплиги ва тиббий ёрдамнинг етишмаслиги батафсил ҳужжатлаштирилган. Текширувда тизимдаги тахминан 53 та турли мактабда белгиланган ёки белгиланмаган дафн этилган жойлар аниқланди. Вазирлик тергов давомида аниқланган дафн этилган жойлар сони ортиб боришини кутмоқда”, дейилади ҳужжатда.\nВазирлик маълумотларига кўра, “дастлабки таҳлилларга кўра, тахминан 19 та федерал мактаб-интернатлар 500 дан ортиқ америкалик ҳинду, Аляска ва Гавайининг туб аҳолиси болаларининг ўлимига сабаб бўлган”.\n“Тергов давом этар экан, вазирлик ўлганлар сони бўйича тахминларни ошишини кутмоқда”, дейилган вазирлик хабарида.\n15 Май 16:43 38723\n14 Май 09:13 36209\n14 Май 22:33 33872\n14 Май 19:06 26228\n14 Май 21:00 25748


Шиддат билан илгарилаб бораётган замонанинг зайли кенг ва очиқ дунёқараш билан бир қаторда, қулай шарт-шароит ва инфратузилмани ҳам бирдек талаб этади.\n26 май куни ОАВ вакиллари ва блогерлар учун MJ Developer компаниясининг қурилиши режалаштираётган лойиҳалари билан таништирув презентацияси бўлиб ўтди. Лойиҳанинг хорижий инвесторлари учрашувда қатнашиб, берилган саволларга жавоб берилди.\nБу компания Ўзбекистон бозорига 100 миллион доллар киритиши 2018 йил 28 сентябрда Ўзбекистон-Ҳиндистон ўртасидаги музокаралар доирасида келишувга эришилган.\nMJ Developer компаниясининг эътиборни тортадиган лойиҳалари:\nНаманганда водийдаги илк смарт сити қурилиши;\nИлк бор Тошкентдан ташқари худудда 5 юлдузли меҳмонхона қурилиш;\nТошкент шаҳри ичидаги сити – Minerva City. Бу лойиҳанинг 60 фоизи ям-яшил экзотикадан иборат бўлиши режалаштирилган;\nMinerva City ўзининг гольф майдонига эга биринчи қурилаётган сити ҳисобланади.\nҲозир бутун дунёда яшиллик, экзотикага эътибор қаратилмоқда, биздаги қурувчи компаниялар эса бу соҳада илғор эмасдек. Бу лойиҳа айнан шу жиҳатга асосий эътибор бераётгани таҳсинга сазовор.\nДаставвал, инвесторлар билан учрашувда компания вакиллари керакли маълумотларни беришди. Сўнгра объектларни кўриш бошланди. Club house ва Golf майдонида лойиҳалар макетлари билан таништирилди.\nСўнгра, Роҳатдаги обод қилинаётган ўша машҳур чўмилиш ҳавзаси ўрнига қурилаётган Lake City'га борилди. Лойиҳа бўйича аквапарк, савдо маркази, халқаро мактаб, меҳмонхона ва турар жой бинолари қурилиши режалаштирилган. Очиғи лойиҳаларни кўриб тезроқ қурилса-ю, пойтахт янада кўркамлашса деб қолади одам.\nҲозирда компания Бухоро шаҳрида 5 юлдузли меҳмонхона, Наманганда 18 гектарли ақлли шаҳар – Namangan Square, Сергелида ҳамма шароитига эга (таълим даргоҳлари, тиббиёт муассасалари, 2 км лик ажойиб кўприк, гольф майдони ва бошқалар) Minerva City, юқорида айтганилганидек кўл бўйида (Роҳат томонда) Lake City каби лойиҳаларни қуриш ишлари билан банд.\nКомпания Ўзбекистондаги лойиҳасининг 60 фоизи яшиллик билан қопланган, 100 миллион доллардан ортиқ тўғридан-тўғри инвестиция киритаётган, қўрқмай катта ҳудудларга лойиҳа бунёд этаётган илк компаниялардан бири ҳисобланади.\nШунингдек, компания яқинда Монополияга қарши курашиш қўмитаси ва Ўзбекистон маркетинг уюшмасининг Ўзбекистонда «шаҳар ичида шаҳар» концепциясини амалга ошириш бўйича етакчиси дея, йил брендлари қаторида тан олинди.\nБундай лойиҳалар ва бунёд этилаётган шаҳарларимиз борлиги қувонарли ҳол, зеро ҳалқимиз бунга лойиқ.\nБатафсил маълумотлар билан компаниянинг савдо офисида танишишингиз мумкин.\nСавдо офиси манзили: Тошкент шаҳри, Янгиҳаёт тумани, Ўзгариш қўрғони, Алишер Навоий массиви.


19 август куни Тошкентда “А-ля Жоха!” русумидаги “Любая бизнес хороша” ширкати рўйхатга олинди.\n“Элтуз” нашри 14 август куни Хоразм вилояти ИИБ тергов бошқармаси катта терговчиси У.Йўлдошев экспертиза хулосасининг кўздан кечириш қисмидан норози бўлган Маҳмуд Ражабнинг илтимосномасини рад қилгани ҳақида билдирган эди.\n“Бу мактубни сизга ëзаëтган пайтимда хоразмлик адабиëт ихлосмандлари вилоят ИИБ биноси олдида норозилик пикети ўтказиб турибди.\nХоразм вилоятида криминоген вазият ëмонлашган бир пайтда тергов бошқармаси “ким Муҳаммад Солиҳнинг шеърини ўқиди”, деган “жиноят” тафтиши билан ойлаб шуғулланиши уят, иснод ва исроф.\n“Сиëсий полиция” бўлишнинг самарасизлигини тушунасиз. Китоб ўқиган одамнинг боласисиз. Шу юрт шоири Маҳмуд Ражаб шу миллатнинг улуғ шоири Муҳаммад Солиҳнинг бадиий асарини ўқигани жиноят эмаслигини мендан ҳам яхши тушунасиз.\nИнтернет асрида “фалончи пистиëн китоб” ўқибди деб одамлар таъқиб қилинадиган мамлакат очиқ шаффоф мамлакат эмас.\ndata-title="Муҳаммад Солиҳни ўқиш жиноят саналган юртда…" data-description="<!-- wp:paragraph --> <p>Ёнидан Муҳаммад Солиҳ китоблари чиққани учун босимга учраётган шоир Маҳмуд Ражаб тергови республикада ўтган ҳафта кечган қуйидаги ..." data-image="https://eltuz.com/wp-content/uploads/2019/08/rasm42623.jpg" data-url="https://eltuz.com/satira/211113/" data-services="facebook,odnoklassniki,twitter,telegram" data-counter="ig">


Самарқанд вилоят бош имом-хатибининг Ўзбекистон ёшларига табриги - zarnews.uz\nАзиз ёшлар, бизнинг келажагимиз! Сиз, барчангиз динимиз томонидан мақталган авлодсиз. Пайғамбаримиз Муҳаммад соллаллоҳу алайҳи ва саллам кўп чиқишларида “Эй ёшлар жамоаси”, деб сиз каби ёшларга мурожаат қилганлар ва жуда катта ишонч билдирганлар. Мана, юртимиз ҳаётида сизлар учун ҳам алоҳида байрам куни белгиланган. Бу - шу Юрт раҳбари томонидан сизларга нисбатан катта ишонч ва эътибордир. Барчангизни ҳаётимиздаги қутлуғ байрам – Ёшлар куни билан самимий табриклаб, ўзимнинг чуқур меҳрим ва эзгу тилакларимни билдиришдан ғоят мамнунман.\nЎз навбатида, сизларнинг бундай эзгу ишларингиз юртимизнинг қайси гўшасида бўлмасин, амалга оширилгани сизларнинг ватанпарварлик ва олижаноблик фазилатларингиздан далолат беради.\nШуни билингки, сизлар каби фидойи ва жасур фарзандлари билан Ватанимиз, эл-юртимиз ҳамиша фахрланади!\nСамарқанд вилоят бош имом-хатиби З.ЭШОНҚУЛОВ.\nТеглар: имом хатиблар ёшлар куни\nИлк маротаба 18 нафар ёшлар «Халқ таълими аълочиси» кўкрак нишони билан тақдирланди\nАзалдан яхши ташаббуслар ёшлардан чиққан. Жамиятдаги муаммоларни ҳал этишда уларнинг имкониятларидан фойдаланиш зарур


Фото: Регби бўйича GIR Festival болалар фестивали – Газета.uz\nФото: Регби бўйича GIR Festival болалар фестивали\nGIR Festival Халқаро теннис иттифоқининг аъзоси бўлган 120 мамлакатда ўтказилади. Тошкентда эса биринчи марта ташкил этилди.\n12 октябр 2015, 10:57 Спорт\nТошкентнинг Мирзо Улуғбек номидаги боғида дам олиш кунлари регби бўйича биринчи GIR Festival фестивали бўлиб ўтди. Унда 10 та команда ва 200 нафарга яқин бола — Андижон, Фарғона, Тошкент вилоятлари ва Тошкент спорт мактаблари ўқувчилари, шунингдек, Қозоғистондан бир неча команда иштирок этди.\nМеҳмонлар орасида Антонина Хлебушкина номидаги 22-меҳрибонлик уйи болалари ва дипломатия корпуси вакиллари бор эди. Фестивални Ўзбекистон Регби федерацияси ва Буюк Британия элчихонаси ташкил этди.\nБолалар фестивалининг мусобақа дастуридаги тадбирлардан ташқари Ўзбекистоннинг катта ёшлилар командалари ўртасида регби бўйича намунали ўйинлар ҳам намойиш этилди.\nРегби федерациясининг вице-президенти Рустам Набиевнинг айтишича, мақсади ушбу спорт турини мамлакатда оммалаштириш бўлган байрам жуда яхши ўтдию Салқин ҳаво ўйинларга эш бўлган бўлса, ёмғир спортчиларга тўсқинлик қила олмади.\nҒолибларни мукофотлаш маросими қоронғи тушиб қолгандан сўнг ёмғир қуйиб турган пайтда бўлиб ўтди. Йигитлар ўртасида биринчи ўринни Тошкент вилоятидан «Янгийўл», иккинчи ўринни Қозоғистондан «Талдиқўрғон», учинчи ўринни Фарғона вилоятидан «Фарғона» жамоалари қўлга киритди. Қизлар ўртасида эса биринчи ўринни «Талдиқўрғон», иккинчи ўринни «Тошкент», учинчи ўринни «Алмати» жамоалари эгаллади.\nGIR Festival GIR Festival Халқаро теннис иттифоқининг (World Rugby) аъзоси бўлган 120 мамлакатда ўтказилади. У айни пайтда Буюк Британияда бўлиб ўтаётган регби бўйича 2015 йилги Жаҳон кубоги билан бир вақтга тўғри келди.\nЮрий Корсунцев 2 246


Олим қадри ноғорачиникидан ҳам паст\n06 май 2021, Тошкент вақти: 10:40\nЎзбек олимларининг эътироф этишларича, давлатнинг фан аҳлига эътибори камлиги уларнинг илмий изланишлар қилишга бўлган рағбатини сўндирмоқда.\n28 апрель куни Тошкентда II Республика инновация ғоялари, технологиялари ва лойиҳалари ярмаркаси очилди. Ўзбек олимларидан бирининг айтишича, мазкур тадбирда халқ хўжалигининг барча соҳаларига оид инновацион лойиҳалар намойиш қилинмоқда.\nЎзбекистон Республикаси Иқтисодиёт вазирлиги ва Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси ўтган йилнинг баҳорида дастлабки ярмаркани ўтказган, унда ЎзАнинг хабар қилишича, "22,1 миллиард сўмга тенг беш юз элликка яқин шартнома ҳамда англашув протоколлари имзоланган эди".\nЯрмарка меҳмонларидан бири - ўзбек олимининг айтишича, бу йилги ярмаркада иштирок этаётган...\n- Завод-фабрикалар¸ ташкилотлар жуда кўп. Сон-саноғи йўқ. Техника асбобларига асослангани ҳам бор. Янги ғояларга асосланган нарсалар ҳам бор¸ дейди ўзбек олими.\nДемак, Тошкентда иш бошлаган ярмарка фан ва ишлаб чиқариш учрашадиган, уларнинг ҳамкорлиги бошланадиган жойдир.\nЯрмарка тўғрисида хабар берар экан, ЎзА мана бундай ёзди: "Ўзбекистон Республикаси Фанлар академияси президенти Шавкат Солиҳов давлатимиз раҳбари мамлакатимиз илм-фанини ривожлантиришга алоҳида эътибор қаратаётганлигини таъкидлади".\nМана шу гапдан келиб чиқиб, бир қатор ўзбек олимларидан сўрадик:\nОзодлик: Домла¸ олим ва илмнинг аҳволи Ўзбекистонда қандай? Сиз профессор сифатида нима деб баҳо бера оласиз?\nПрофессор: (истеҳзоли кулиб) Бу жуда ҳам қийин масала. Нима дейиш мумкин? Мана, менинг олдимда бизнинг домламиз - академик ўтирибдилар.\nБиз суҳбатдошимиздан гўшакни ўз устозига узатишни илтимос қилдик.\nТелефон академикка ўтди. Саломлашдик. Ўзимизни таништирдик. Ва сўрадик.\nОзодлик: Мана кўргазма бўлаëтган экан. Шу муносабат билан Ўзбекистонда олим ва илмнинг аҳволи қандай деган бир эшиттириш қилаëтган эдик. Домла¸ марҳамат қилиб фикрларингиз билан ўртоқлашсангиз.\nАкадемик: Бу ерда Фан ва технологияларни ривожлантиришни мувофиқлаштириш қўмитаси бор. Бу ерда инновацион бўлимининг бошлиғи бор. Ўша бошлиғи билан бемалол гаплашсангиз бўлади. Бу нарсалар тўғрисида ўша киши гапиради.\nИсмларини айтмасликни маъқул кўрганимиз профессор саволимизга жавобан истеҳзо билан кулмаслиги, академик эса, ўзини саволимизни тушунмаганликка солмаслиги мумкин, академия президентидай мақтов айтишлари мумкин эди.\nЛекин бундай қилмадилар.\nБояги саволимизни бошқа бир олим – иқтисодиёт фанлари номзоди Расулжон Абдумажидовга бердик.\nОзодлик: Ўзбекистонда олим билан илмнинг аҳволи қандай?\nРасулжон Абдумажидов: Лўнда қилиб айтадиган бўлсак¸ Ўзбекистонда илм-фанга эътибор йўқ даражада. Олим битта карнайчи ëки ноғорачичалик эътиборга эга эмас.\nОзодлик: Шундай дейсизку¸ мана Тошкентда ярмарка ўтказилаяптику.\nРасулжон Абдумажидов: Бу жуда мизерний нарса. Бу просто матбуот¸ бошқа¸ шов-шув учун керак.\nОзодлик: Олимнинг қадри бир ноғорачичалик эмас дедингиз. Қадри шунчалик пастлиги нималарда кўринади?\nРасулжон Абдумажидов: Биринчидан, ҳукумат ҳам¸ давлат ҳам олимларга эътибор бермайди. Ўзи қандайдир нима қилиб яшайверади.\nИккинчидан, иш ҳақининг баланси бўлмаганлиги. Ҳозир пенсияда ҳам баланс қонуни ишламайди.\nАкадемик 150 минг сўм пенсия олади. Бунинг нима эканлигини биласизлар. Бу ерда 10-15 йил қоровул бўлган милиционер 180 минг сўм олади. Мана нисбатни қаранг.\nФилолог олим Бахтиёр Исабеков ҳам олимларга тўланаётган иш ҳақи масаласига тўхталди.\nУ кишининг айтишича, ўзбекистонлик олим постсовет мамлакатларидаги ҳамкасбларига қараганда энг кам иш ҳақи олади.\nОзодлик: Постсовет давлатлари орасида энг паст деяпсиз ва аниқ айтаман деяпсиз. Нимага асосланиб бунақа деяпсиз?\nБахтиëр Исабеков: Чунки мен Чимкентда икки йил ишлаб келдим. Қирғизистондаги ҳолатдан ҳатто Туркманистондаги ҳолатдан ҳам пастлигини биламиз. Мен масалан у ëқда 250 доллар атрофида олардим.\nБахтиëр Исабеков: Ҳа. Бу ерда 50 доллар атрофида эди.\nБахтиёр Исабеков бундан 5-6 йил аввалги гапни айтаяпти.\nБугунги, масалан, Қозоғистондаги вазият мана бундай: филология фанлари доктори, профессор Дийхан Хамзабекулининг айтишича, Қозоғистоннинг давлат тасарруфидаги олий ўқув юртларида ишлайдиган фан номзодлари ойига 600-700 доллар, фан докторлари 700-800 доллардан маош олади. Маошлар ҳар йили пулнинг қадрсизланиш даражасига қараб, 25% гача оширилади.\nХусусий университетларда ишлайдиган профессорларнинг ойлиги эса 1500 билан 2000 долларнинг орасида.\nБу маълумотлардан кейин Тошкентда очилган ярмаркада қатнашаётган ўзбек профессори билан академиги саволимизга нима учун жавоб беришни истамаганини тушунгандай бўлдик.\nБу маълумотлардан кейин ўзбек олимларининг кашфиётлари тўғрисидаги хабарлар ҳам эриш туюла бошлади.\nМасалан, СА-News сайтининг хабар қилишича, ўзбек олимлари россиялик ҳамкасблари билан ҳамкорликда кунгабоқарнинг янги навини яратибди.\nЯнги нав гигант эмиш.\nГигант кунгабоқар экиладиган майдоннинг ҳар гектаридан 40 кубметр ўтин олиш мумкин эмиш.\nБу кунгабоқар деганларини пистаси учун экишарди шекилли?!


Президент мактаблари миллатпарвар элитани шакллантиради — Minbar\n13 апр 13:28 4 дақиқада ўқийсиз Мақолалар\nПрезидент мактабларининг асосий вазифаларидан бири этиб янгича фикрлайдиган, миллатпарвар интеллектуал элитани шакллантириш белгиланган. Бу ҳақда халқ таълими вазири Шерзод Шерматов Kun.uz сайтига берган интервьюсида айтган.\n"Президент мактабларининг асосий вазифаларидан бири – яхши билим бериш билан бирга, келажакда Ўзбекистонга фойдаси тегадиган инсон қилиб тарбиялаш ҳамдир", – дейди вазир.\nПрезидент мактаблари нега муҳим ва олқишга сазовор ташаббус бўлди: жамият жадал ўзгараётган дунёга мослашиб, яшаб қолиши учун шунга яраша интеллектуал элитага эга бўлиши керак. Таълим жараёни мана шундай элитани шакллантиришда ўта муҳим ўрин эгаллайди. Тадқиқотчилар юзаки бир қарашда нодемократик кўриниши мумкин бўлган хулосага келмоқда: жамиятнинг илмий ва умуман маданий потенциали ўрта қатламнинг таълим даражасидан ҳам кўпроқ ушбу жамиятни бошқараётган сара инсонларнинг интеллектуал потенциалига боғлиқ экан. Ёки Сингапурни қашшоқ қишлоқдан тараққий этган давлатга айлантирган Ли Куан Юнинг айтишича, "яхши бошқарув учун унга сифатли инсонларни жалб қилиш керак. Салоҳиятсиз элита жамиятга фақатгина зарар келтиради".\nАйнан шунинг учун ҳам ўзбек таълим тизимининг энг муҳим вазифаларидан бири ёш истеъдодлар ва иқтидорли болаларни танлаб олиш ва ўқитиш орқали янги ўзбек интеллектуал элитасини шакллантириш ҳисобланади. Бундай тизим Ўзбекистонда ҳозиргача мавжуд эмас эди. Президент мактаблари мана шу йўналишда илк қадам ҳисобланади.\nЎзбекистоннинг анъанавий зодагон қатлами боласини ўқитадиган Тошкент марказидаги русийзабон мактаблар ёки турли "British School"лардан фарқли ўлароқ, президент мактаблари фақатгина пулдор ёки амалдорларнинг боласини эмас, ижтимоий келиб чиқишидан қатъи назар, барча иқтидорли болалар учун ижтимоий лифт ролини ўйнаши мумкин. Муҳими бу ерда боланинг айнан иқтидорли бўлишидир.\nБу мактаблар Қорақалпоғистон, вилоятлар ва Тошкентда биттадан ташкил этилаётгани улардан кўзда тутилган мақсад бутун республикада (хусусан, олис ҳудудларда ҳам) яшайдиган болалар учун тенг имкониятлар бериш эканига яна бир далил бўлиши мумкин.\nМеритократик янги ўзбек интеллектуал элитасини шакллантириш борасида Ўзбекистон ҳаттоки қўшни Қозоғистондан камида 10 йил ортда қолмоқда. Қозоғистонда 2008 йилдан бери "Назарбаев интеллектуал мактаблари" танлаб олинган болаларга юқори сифатли таълим бериб келмоқда.\nПрезидент мактаблари олдида турган таҳдидлар: бу мактаблар ўз мақсадига етиша олмаслиги ҳам мумкин. Таҳдид, ҳар доимгидек, ташаббусни амалиётга татбиқ этиш жараёни билан боғлиқ.\nХусусан, биринчи таҳдид кенг тарқалган коррупция, таниш-билишчилик ва "қўнғироқ ҳуқуқи" шароитида президент мактабларига ҳақиқатан ҳам истеъдодли, иқтидорли болалар эмас, бой ва амалдорларнинг болалари қинғир йўллар билан қабул қилиниб қолиши мумкинлиги билан боғлиқ.\nҲукумат бу таҳдидни мактабга танловнинг тўғри ва холис ўтишини нуфузли хорижий ташкилот – "Cambridge Assesment"га топшириш орқали назорат қилмоқчи. Ўзбек экзаменаторларидан фарқли ўлароқ, хорижий экзаменаторларни сотиб олиб ёки уларга таъсир кўрсатиб бўлмайди.\nШерзод Шерматов хавфлардан яна бирини интервьюда айтиб ўтибди.\n“Президентимиз айтдики, чет элдан ўқитувчи, директор олиб келамиз, хорижий тилларни ўргансин, замонавий билимларни олсин, лекин, энг асосийси, ватанпарвар бўлсин. Бу гапирганда осондек туюлиши мумкин, аммо ватанпарварлик қандай тарбияланади? Бу баландпарвоз гап ёки 10 та мажлис қилган билан бўлмайди. Ҳатто шу йўналишда ҳам кўплаб камчиликларимиз бор", – дейди вазир.\nМиллий ғоя "Миллий ғоя асослари" билан, маънавият "Маънавият ва маърифат" дарслари билан алмашиб қолгани бу тушунчаларнинг саёзлашига ва муомалада суиистеъмол қилинишига олиб келди.\n"Интернетда кўплаб мақолаларга кўзимиз тушади. Ҳозир “маънавият” сўзини эшитганда салбий маъно тушуниладиган даражага олиб келишди", – деб ҳисоблайди вазир.\nВазирлик бу таҳдидни президент мактабларида маънавий-маърифий ишлар бўйича адекват директор ўринбосарларини танлаш орқали ҳал қилмоқчи. Улар ўқувчиларга сездирмаган ҳолда ватанпарварлик ва маънавиятни сингдириш йўлларини топиши керак бўлади. Кейинчалик бу усулларни Ўзбекистондаги барча мактабларга татбиқ қилишмоқчи.\nЛекин миллий ғояга бутун бошли янги мазмунни бағишлаш ХТВ имкониятлари даражасига кирмаса керак, бу жамиятда баҳс-мунозара орқали шаклланадиган ғоядир.


03:11 14 Декабр 2019\n21:28 18.07.2019 (Янгиланган 21:31 18.07.2019) Ҳавола олиш\nЎзбекистон ҳукумати ёшларда ишчи касбларга қизиқишни рағбатлантирмоқчи ва бунинг учун республика бўйлаб касбий таълим муассасалари тармоғини очиш кўзда тутилган.\nЎзбекистон президенти матбуот-хизмати маълумотларига кўра, жойларда ишсизлик мавжудлиги билан бир қаторда ўрта бўғин мутахассисларига бўлган кучли талаб ҳам мавжуд. Хусусан, енгил саноат тармоғида 46 минг, қурилиш индустриясида - 104 минг, металлургия соҳасида 71 минг, хизмат кўрсатиш соҳасида 67 минг нафар ишчиларга талаб мавжуд.\nВалентина Митрофанова фикрига кўра, ёшларда ишчи касбларга қизиқишни орттириш учун, Ўзбекистон ўзи ҳаётга татбиқ этмоқчи бўлган лойиҳаларни оммалаштирмоғи лозим.\n"Табиийки, бу қурилиш билан боғлиқ бўлган миллий лойиҳалардир. Бунда ҳамма ёқда бунга талаб борлиги, бу мамлакатни кўтариш учун зарурлиги, миллий руҳни тарбиялаш учун лозимлиги ҳақида гапирилмоғи даркор", - дейди Sputnik Ўзбекистон эфирида эксперт.


Ботир Парпиевнинг биринчи ўринбосари ҳибсга олинган\n02.06.2018 08:47 0 296\nЎзбекистон давлат солиқ қўмитасининг собиқ раиси Ботир Парпиевнинг биринчи ўринбосари лавозимида ишлаган Абдусалом Йўлдошев 28 май куни қўлга олинган ва Фарғона водийси вилоятларидан бири орқали Тошкентга келтирилган. Бу ҳақда «Kun.uz» хабар берди.\nМавзуга доир: «ОАВ: Ботир Парпиевга алоқадор мансабдорлар ишдан олинмоқда»\nЖорий йилнинг январь ойида Қашқадарё вилоят давлат солиқ бошқармаси бошлиғи сифатида иш бошлаган А.Йўлдошев айнан қайси жиноий иш доирасида қўлга олинганига нашр аниқлик кирита олмаган. Йўлдошев ўз меҳнат фаолиятининг турли йилларида Андижон вилояти ва Тошкент шаҳрида давлат солиқ бошқармаси бошлиғи сифатида ишлаган. 2012 йилнинг февралидан Давлат солиқ қўмитаси раиси биринчи ўринбосари этиб тайинланган эди.\nМавзуга доир: «Солиқ қўмитаси собиқ раҳбари Ботир Парпиев яна бир лавозимни тарк этди»\nА.Йўлдошев қўлга олинганидан бир кун ўтиб, 29 май куни Парпиев стационарга тушиб қолган эди. Шу куни ўтказилган видеоселектор йиғилишида Президент Шавкат Мирзиёев Парпиевнинг нима учун ишдан олинганини изоҳлаган.\nСолиқда ҳам кўп ўйинлар бўлгани, раҳбарияти қандай ишлар билан шуғулланганидан ҳайрон қолдим. Ҳали уни ҳам халқимизга етказамиз. Ана шуларнинг ҳисобга олиб, энди тегишли масъул ходимлар ҳар куни экспорт-импортдан ташқари, тушум билан икки соатдан шуғулланмаса, тушумда тартиб бўлмайди. Солиқчининг савияси йўқ, десак бу ҳам адолатдан бўлади. Шунинг учун бугун топшириқ бердим, тегишли қарор тайёрланади, ҳаммасини нолдан бошлаш керак - солиқ тизимидаги Академияни ҳам, бошқасини ҳам. Қуйи поғонадаги солиқчилар нима қилиш керак, қандай ишлаш кераклигини билмайди. 70 фоизи коррупция билан боғлиқ, мана шуни ҳамма билиши керак.\n2004 йилдан буён Давлат солиқ қўмитаси раиси лавозимида ишлаб келган 72 яшар генерал Ботир Парпиев жорий йилнинг 11 майида президент Ш.Мирзиёев томонидан ўз вазифасидан бўшатилиб, Фуқароларнинг ўзини ўзи бошқариш органлари фаолиятини мувофиқлаштириш бўйича Республика Кенгаши раиси этиб тайинланган эди.\nМавзуга доир: Ботир Парпиев: «Мен оддий аскарман. Қаерга лозим топишса, ишлашга тайёрман»\nБотир Парпиев Абдусалом Йўлдошев\nЖамият 19/12, 17:56


ЎзА - Ўзбекистон ёшларининг халқаро олимпиададаги ёрқин ғалабаси\n15.01.2019 Чоп этиш версияси\n– Ушбу халқаро олимпиадада Ўзбекистондан 22 нафар ўқувчи қатнашди. Юртимиз ёшлари битта олтин, учта кумуш, еттита бронза медалларини қўлга киритишди. Ҳозир қувончим кўксимга сиғмаяпти, десам ишонаверинг. Айниқса, Россия, Америка, Туркия ёшлари билан бўлган муросасиз ақл жангида ўқувчиларимиз буюк аждодларининг муносиб издошлари эканлигини яна бир бор исботлади, - деди Бухоро вилоятидаги Қоракўл академик лицейи директори Ғолибжон Жумақулов.\n– Бувим ҳар доим “ёшликда олинган билим – тошга ўйилган нақш”, дердилар. Халқаро олимпиадада олтин медаль соҳиби бўлиш, мен учун катта бахт. Бу ғолибликни қўлга киритишда устозларимнинг меҳнатини алоҳида қадрлайман. Барча тенгдошларимга шундай ютуқларга эришишида муваффақиятлар тилайман, - деди ўз ҳаяжонларини яширолмаётган Қоракўл академик лицейи ўқувчиси, олтин медаль соҳиби Аббосжон Сайлиев.


«Уй кинотеатри» акцияси\nНаврўз байрами кунлари «Уй кинотеатри» акцияси доирасида ўзбекистонликлар 30 та янги кино премьерасидан баҳраманд бўладилар. Улар мазкур фильмларни уйдан чиқмасдан миллий телеканаллар орқали кўриш имкониятига эга бўладилар.\n«Ўзбеккино» Миллий агентлиги давлат ва нодавлат телеканалларга кинофонддан 750 бирликдаги материалларни тақдим этади. Акциянинг биринчи босқичи 250 дан ортиқ ҳужжатли ва бадиий фильмлар (2015-2018 йиллар), мультфильмлар (2010-2018 йиллар), қисқа метражли фильмлар ҳамда болаларнинг севимли «Зумраша» киножурналининг янги сонларини (2016-2018) ўз ичига олади.\nШунингдек, «Ўзбеккино» телеканалларга тақдимоти яқин икки ҳафта ичида ўтказилиши мўлжалланган 30 та янги фильмни тақдим этади. Улар орасида «Қўқон шамоли», «Авлоний» , «Биринчи август» ва бошқалар бор.\nЭслатиб ўтамиз, Ўзбекистон ҳукуматининг коронавирус тарқалишининг олдини олиш бўйича чора-тадбирлар ҳақидаги тавсияларидан келиб чиқиб, мамлакат миқёсида оммавий кўнгилочар томошалар, жумладан кинотеатрлар фаолияти ҳам тўхтатилган. Шу билан бирга карантин кунлари ўқув муассасалари ёпилган, байрам тадбирлари бекор қилинган.\nНашр санаси: 18-03-2020


Юз териси учун дам — Dilkashradio.com\nЮз териси учун дам\nАссалому алайкум назокатли ва гўзал опа-сингиллар. Эрта тонгдан то кун ботгунгача тиним билмай меҳнат қиламиз. Табиийки организмимиз ҳам биздан кам тер тўкмайди. Кун давомида режалаштирилган ишларни қилиб битириш, кишига ҳотиржамлик бағишлайди. Бироқ нима бўлса ҳам аёлмиз-да, ойнага қараб туриб, юзимиз ҳорғин кўринишда, теримиз анча салқиб қолганидан кўнглимиз хира тортади. Мана шундай тун олдидан юз теримиз ҳақида бироз суҳбатлашиб олсак. Косметологларнинг фикрича аёл териси 25 ёшгача бўлган давр ичида ўз-ўзини тиклаш ҳусусиятига эга бўларкан. Шунинг учун ҳам бу ёшгача бўлган даврда юзга алоҳида эътибор шарт бўлмайди. Аммо 25-27 ёшдан бошлаб аёл юзида тери қаришининг биринчи аломатлари кўрина бошлайди.\nШунинг учун ҳам тери қаришини олдини олиш, тери ҳужайралари тикланишига ёрдам бериш, намлантириш учун тунги кремлардан фойдаланиш зарур. 30-35 ёшларда эса тунги кремлардан доимий равишда фойдаланишни одат қилиб олиш керак бўлади. Организмимизнинг деярли ҳамма қисми тунда дам олади, шу жумладан юз теримиз ҳам. Юз теримиз тунда дам олиши ва кечаси билан намлигини, тетиклигини ва озуқасини тиклаб олиши учун унга тунги кремлар ёрдам беради. Юзингизга мос келадиган тунги крем, эрта тонггача, юзингизни тетиклаштириб, соғлом ва чиройли кўринишга келтиради. 40-45 ёшлардан кейин эса таркибида тери қаришини секинлаштирадиган моддалари бор керамлардан фойдаланиш зарур. Юзингизнинг эрта тонгда қандай кўриниши, тунда неча соат ухлаганингизга боғлиқ.\nТери тун давомида тикланиб олиши учун, ҳар бир аёл камида 6 соат ухлаши керак. Ундан ташқари кундуги ва тунги кремларингиз битта сериядан бўлиши керак.\nБаъзи аёллар у қадар тўла бўлмасаларда, ияклари ортидан кўриниб турадиган бақбақасидан нолийдилар. Бақбақа пайдо бўлмаслиги учун кечқурун, текис жойда иложи борича ёстиқсиз ухлаш керак бўлади. Ва ниҳоят қуруқ ҳавода теримиз жуда кўп куч сарфлашини унутмаслигимиз керак. Тери бундай ҳавода қуриб қолмаслиги учун зўр бериб ҳаракат қилади. Шунинг учун ҳам бундай ҳавода терини намлантириб туриш ва хонадаги иситиш батареялари ёнига бир идишда сув қўйиб қўйиш керак бўлади.\nТеримиз куннинг турли вақтида турлича ҳолатда бўлади. Масалан, кечки 7-8 лар атрофида тери анча таъсирчан бўлиб қолади.\nШунинг учун ҳам бундай пайтларда терингизга ёқмайдиган янги бирор бир крем ёки ниқобларни суртишдан тийилиб туришингиз керак. 8-9 лар ичида эса теримиз ортиқча чиқитлардан, токсинлардан ҳалос бўлишга тайёр бўлади. Шунинг учун ҳам бу пайтга келиб, кундузи сурган бўёқларингизни артиб, терини тозалашингиз мумкин. Ундан ташқари терини чуқур тозалайдиган ниқобни мана шу пайтга келиб суриш ёки бўлмаса ҳаммом ёки саунага бориш таклиф этилади. Аммо терини тозалаб бўлгач, дарҳол тунги крем суртишга ошиқманг. Терини тоник билан артинг ва бироз нафас олишига қўйиб беринг. Шунда юз терингиз кислородга тўйинади. Кейинги куни юз ранги чиройли бўлишини истасангиз, 9 лар атрофида кечки сайрга чиқинг.\nТатуаж ҳақида фактлар


Ўзбекистон Президенти матбуот хизмати вакили Шерзод Қудратхўжаевнинг сўзларига қараганда, илгари беш-олти йирик идора ўз матбуот хизматига эга бўлган эса, ҳозирги кунда бундай хизматларга эга ташкилотлар сони 60-70 тага етади. Мазкур хизматлар вакилларининг ўзаро тажриба алмашиши, бир-бири билан ҳамкорлик қилишини йўлга қўйиш учун матбуот котибларининг норасмий клуби ташкил этилган.\nБутун фаолияти оммавий ахборот воситалари билан ишлаш, уларга ахборот олишга кўмаклашишга қаратилган матбуот хизматларининг маълумот беришни истамаслиги ёки аҳамиятга эга бўлмаган умумий гап-сўзлардан нарига ўта олмаётгани журналистларга маълум. Бироқ, Ш.Қудратхўжаевнинг таъкидлашича, матбуот котиблари қайси идораларда ишлаётганига қараб, қандайдир маълумотларни бермаслиги мумкин.\nМасалан, ҳуқуқ-тартибот идоралари, қуролли кучлар ва махсус хизматларнинг ОАВ билан ишлашида шу жиҳат кўпроқ кўзга ташланади.\nШ.Қудратхўжаевнинг фикрича, матбуот котибларига, аввало, мансабдор шахс сифатида муносабатда бўлиш жоиз. Чунки улар ўз идорасига тааллуқли маълумотлар беришда масъуллар билан маслаҳатлашиши, зарур янгиликлардан хабардор бўлиб туриши лозим.


«Халқ банки» ходимлари томонидан 159 нафар пенсионернинг пенсия ва нафақа пуллари ўзлаштирилган » Ўзбекистон янгиликлари – Zamin.uz\n21 сентябрь 2019, 16:11\nЎзбекистон Республикаси Молия вазирлигининг Давлат молиявий назорати департаменти ва унинг ҳудудий бошқармалари АТ «Халқ банки» томонидан пенсия ва нафақаларни ўз вақтида ва тўғри тарқатилиши ҳамда бюджетдан ташқари Пенсия жамғармаси маблағларининг мақсадли сарфланиши юзасидан назорат ишлари олиб борилмоқда.\nМолия вазирлиги хабарига кўра, АТ «Халқ банки» томонидан фуқароларга пенсия, ижтимоий нафақалар ва бошқа тўловларни тўғри тўланиши юзасидан ўтказилган назорат тадбирларида бир қатор хато ва камчиликларга йўл қўйилганлиги аниқланди.\nАТ «Халқ банки»нинг филиалларида 159 нафар пенсионернинг 55 млн. сўмлик пенсия ва нафақа пуллари банк ходимлари томонидан ўзлаштирилган бўлса, тўлов ведомостларида имзолари бўлмаган 446 нафар пенсионерларнинг 144,4 млн. сўмлик пенсиялари асоссиз харажатга чиқарилган.\nМисол учун, Банкнинг Бойсун туман филиали ғазначиси томонидан 71 нафар фуқароларнинг 2019 йил май ойи пенсиялари эгаларига тарқатилмасдан 38 млн. сўм маблағларни ўз эҳтиёжлари учун ишлатиб юборилган. Шу билан бирга, 120 нафар вафот этган ва озодликдан маҳрум этилган фуқароларга 60 млн. сўм тўловлар амалга оширилган ҳамда 642 нафар пенсионерларнинг 314,3 млн. сўмлик пенсия ва нафақалари ишончномаси бўлмаган ҳолда бошқа фуқароларга бериб юборилишига йўл қўйилган.\nЖамғармадан АТ «Халқ банки»га ётоқда бўлган ногирон пенсионерлар учун нафақаларни етказиб бериш харажатлари қоплаб берилаётган бўлса-да, 649 нафар ётоқда бўлган ва юриш имконияти чекланган фуқароларнинг 283,3 млн. сўмлик пенсиялари уйларига олиб бориб берилмаган.Шунингдек, яшаш манзилида бўлмаган ва бошқа ҳудудларга кўчиб кетган фуқароларга 301 млн. сўмлик пенсиялар ўрнатилган тартибга зид равишда тўланган. Бундан ташқари, пенсия ва нафақалар ойнинг 26 санасигача тўлиқ тарқатилиши белгиланган бўлса-да, АТ «Халқ банки» филиаллари томонидан қарийб 39 минг нафар фуқароларга 13,5 млрд. сўмлик пенсия ва нафақалар белгиланган муддатидан кечиктирилиб тўланишига йўл қўйилган.\nШунингдек, бюджетдан ташқари Пенсия жамғармасининг Самарқанд вилояти бошқармаси тасарруфидаги туман (шаҳар) бўлимларида пенсия ва нафақаларни тайинланиши ҳамда тўланиши юзасидан ўтказилган назорат тадбирларида 165 ҳолатда жами 168,6 млн. сўмлик Жамғарма маблағлари ноқонуний сарфланганлиги аниқланди. Жумладан, фуқароларга пенсия тайинланишида уларнинг паспортидаги туғилган йили ўзгартирилиб, пенсия ҳуқуқи пайдо бўлмасдан туриб, пенсия тайинланиши ва тўланиб келиниши натижасида 9 ҳолатда 61,1 млн. сўм миқдорида Жамғарма маблағлари асоссиз сарфланган.\nМисол учун, Жамғарманинг Пайариқ туман бўлими томонидан ҳақиқатда 1957 йил 27 декабрда туғилган ва пенсия олиш ҳуқуқи мавжуд бўлмаган фуқаронинг туғилган йилини 1952 йил 27 декабрга ўзгартирилиб, «Пенсия» дастурига киритилиши ва муддатидан 5 йил олдин яъни 2014 йилда пенсия тайинланиши оқибатида 18,8 млн. сўм асоссиз пенсия пули тўлаб келинган.\nШунингдек, Ўзбекистон Республикасининг «Фуқароларнинг давлат пенсия таъминоти тўғрисида»ги Қонунида давлат пенсияларининг турли хилларини олиш ҳуқуқига эга бўлган фуқароларга уларнинг ўзлари танлаган бир турдаги пенсия тайинланиши белгиланган бўлса-да, бир вақтнинг ўзида бир фуқарога икки турдаги пенсия ва нафақаларнинг тайинланиб, тўлаб келиниши натижасида 14 ҳолатда 21,2 млн. сўм миқдоридаги Жамғарма маблағлари ноқонуний сарфланган.\nЖамғарманинг туман (шаҳар) бўлимлари масъул ходимлари томонидан фуқароларнинг иш ҳақи тўғрисидаги маълумотларини «Пенсия» дастурига нотўғри киритилиши оқибатида 35 ҳолатда 41,8 млн. сўм миқдоридаги Жамғарма маблағлари асоссиз ортиқча сарфланишига йўл қўйилган. Мисол учун, Жамғарманинг Каттақўрғон туман бўлимида ёшга доир пенсия тайинланишида фуқаронинг иш ҳақи тўғрисидаги маълумотларини «Пенсия» дастурига нотўғри киритилиши оқибатида фуқарога 2016-2018 йилларда ва 2019 йилнинг ўтган даврида 8,7 млн. сўм ортиқча пенсия пули тўланган.\nШу билан бирга, корхона ва ташкилотлар томонидан бериладиган маълумотномалардаги иш ҳақларини нотўғри ёзиб берилиши оқибатида 3 ҳолатда 7,8 млн. сўм миқдорида маблағлар ортиқча сарфланганлиги аниқланган.\nМисол учун, Жамғарманинг Ургут туман бўлимида фуқарога ёшга доир пенсия тайинланишида, Ургут туман Тиббиёт бирлашмаси томонидан берилган иш ҳақи тўғрисидаги маълумотномасида фуқаро ишламаган давр учун асоссиз иш ҳақи ёзиб берилганлиги натижасида фуқарога 2 млн. сўм ортиқча пенсия пули тўланганлиги аниқланиб, фуқарога тайинланган ёшга доир пенсия бекор қилинган ва 11 млн. сўм миқдоридаги ноқонуний пенсия тўловларининг олди олинган.\nБулардан ташқари, Жамғарманинг туман (шаҳар) бўлимларининг масъул ходимлари томонидан боқувчисини йўқотганлик пенсияси муддати тугагандан ушбу пенсия тўловлари ўз вақтида тўхтатилмаганлиги натижасида 80 ҳолатда 18,8 млн. сўм, боқувчисини йўқотганлик пенсиялари ва 16 ёшгача болаликдан ногиронлик нафақаси тайинланишига асос бўлган фуқаролар вафот этгани ҳолда 21 ҳолатда 8,9 млн. сўм, тайинланган имтиёзли пенсия талабларини асоссиз равишда ўзгартирилиши натижасида 3 ҳолатда 8,9 млн. сўм миқдорида Жамғарма маблағлари ноқонуний сарфланишига йўл қўйилган.\nМисол учун, Жамғарманинг Самарқанд шаҳар бўлими томонидан «Фуқароларнинг давлат пенсия таъминоти тўғрисида»ги Қонуннинг 12-моддасига асосан 50 ёшга тўлиши билан имтиёзли равишда пенсия тайинланган фуқарога мазкур Қонуннинг 49-51 моддаларига зид равишда фуқаро 54 ёшга кирганида меҳнат стажи ўзгартирилиб, пенсия миқдори нотўғри оширилиши натижасида 3,5 млн. сўм Жамғарма маблағлари асоссиз сарфланган.\nБюджетдан ташқари Пенсия жамғармасининг маблағларини мақсадли сарфланиши юзасидан ўтказилган назорат тадбирлари ҳужжатлари белгиланган тартибда ҳуқуқий баҳо бериш учун прокуратура органларига юборилган.\nТеглар: Халқ банки пенсия нафақа\nЯнгиликлар » Жамият » «Халқ банки» ходимлари томонидан 159 нафар пенсионернинг пенсия ва нафақа пуллари ўзлаштирилган\n09:25 Пенсия жамғармаси: «Халқ банки» ходимлари пенсия тўлашда белгиланган тартибга риоя қилишмаган


КИТОБМИ ЁКИ ИНТЕРНЕТ?\nСиз қайси бирини танлайсиз?\nМамлакатимизда китоб мутолаасини маънавий эҳтиёж даражасига кўтаришдек эзгу ишга бел боғланди. Жойларда ўтказилаётган турли тадбирлар бевосита китоб мутолааси ва китоб тарғиботини кучайтиришга хизмат қилмоқда.\nКитоб мутолаасини кенгайтиришга замонавий компьютер ва интернет тармоқлари халақит бермоқда, деган гаплар ҳам қулоғимизга чалинади. Тўғри, интернет маълумот олиш учун бугун энг тезкор ва қулай тармоқ ҳисобланади. Лекин ундан олинаётган миллий урф-одатларимиз, ахлоқимиз ва маънавиятимизга зид бўлган маълумотларни ким қандай қабул қилади? Аслида, масала моҳияти маълумотни ким қандай қабул қилиши эмас, кимнинг қандай хулоса чиқариши ва маълумотларда билдирилган фикрлар, таклифларга қандай муносабатда бўлиши билан изоҳланади. Натижада, ижтимоий тармоқларда тарқалаётган баъзи ахлоқ ва маънавиятимизга хилоф бўлган маълумотлар улардан фойдаланувчилар орқали тез тарқалмоқда. Бунинг сабаби нимада? Маълумки, китобни ёзиш муаллиф зиммасида бўлса, таҳрир қилиш, босиб чиқариш билан бир неча ташкилот шуғулланади. Бундай масъулиятли вазифа ҳар ким ва ҳар қандай ташкилотга ишониб топширилмайди! Таҳририятлар, нашриётлар, босмахоналар ўртасида китобнинг маънавий ва ғоявий сифати юзасидан ҳам ўзаро чамбарчас боғлиқ алоқалар ўрнатилганки, агар камчилик ва нуқсонларга йўл қўйилса, баъзан шу тизимдаги барча ташкилотлар мутасаддилари қонуний жавобгарликни бўйнига олишга мажбур! Айтинг-чи, ижтимоий тармоқлар олдига ҳозирги кунда шундай талаб қўйилганми?\nМана шу таққослашнинг ўзи китоб мутолаасининг интернетни титкилашдан кўра, ўрни катталигини, маънавий таъсири юксаклигини билдиради. Мен айни пайтда ижтимоий тармоқларнинг имкониятларини камситмаган ҳолда асрлар мобайнида яшаб келаётган китобни ҳеч қачон ёзув ва ўқув столимдан четга суриб қўйишни хаёлимга ҳам келтирмайман.\nМуаллиф: Санобар АБДАНОВА, Боғишамол саноат касб-ҳунар коллежи ахборот-ресурс маркази раҳбари\n15.12.2018 122 № 100 Таълим


Истанбул полицияси "Фенербаҳче" жамоаси вакилларини келишилган учрашувларда гумон қилиб ҳибсга ола бошлади\n20:01 / 19.04.2016\nИстанбул полицияси "Фенербаҳче" жамоаси раҳбарияти аъзолари ва бир неча футболчиларини келишилган учрашувлар ўтказишда айблаб, ҳибсга олди. Бу ҳақда Associated Press хабар тарқатган.\nҚайд этилишича, полиция жами 64 нафар кишини келишилган учрашувларга алоқадорликда гумон қилиб қўлга олган, шундан 38 нафари "Фенербаҳче" жамоаси вакиллари саналишади. Ҳибсга олинганлар орасида бир собиқ полициячи, журналист ва адвокат бор. Улар ўзгаларнинг телефон қўнғироқларини ноқонуний равишда тинглашда айбланади.\n2011 йилда "Фенербаҳче" Туркия чемпионати доирасида келишилган учрашувлар ўтказилгани бўйича текширувлар доирасида ЕЧЛдан четлаштирилганди. Туркия полицияси ўшанда 30 нафарга яқин кишини қўлга олганди. Улар қаторида жамоа президенти Азиз Йилдирим, вице-президент Секип Мостурўғли ҳамда футболчилар Эммануэль Эменике ва Сезер Озтюрк ҳам бўлиб, кейинчалик уларнинг барчаси оқланганди.


БИР АЁЛНИНГ ЕТМИШ МИНГТА АРМОНИ… - 5 Июня 2019 - www.SheJoT.CoM\nГлавная » 2019 » Июнь » 5 » БИР АЁЛНИНГ ЕТМИШ МИНГТА АРМОНИ…\n«Ҳар гал сизга хат ёзаман-у, ўзим ўқиб, ўзим йиртиб ташлайвераман. Жўнатишни истамайман. Чунки уларнинг ҳар бирига кўз ёшларим қоришиқ. Сиз эса йиғлаганларни ёмон кўрасиз. Бир марта «Йиғлаганингни кўрмай, йиғлаганларни ёмон кўраман», дегандингиз. Билмайсизки, кўз ёш билан инсон қалби бўшаб, енгил тортади. Оилада ёлғиз ўғил бўлганингиз учун ҳам камчилик кўрмай ўсгансиз, йиғи нималигидан хабарингиз йўқ, нимага йиғлаш кераклигини ҳам билмассиз, балки. Бизнесмен ота-онангиз ҳеч нимадан кам қилмай ўстиришган, сизни. «Ўртоқларим ичида биринчи бўлиб мен машина минганман», дегандингиз менга.\nБалки севганинг бўлгандир, дерсиз. Йўқ, ҳеч кимни ёниб-куйиб севмаганман. Шундай севишни орзу қилардим… Тўғри, кўнглимда бир синфдошимга илиқлик пайдо бўлгану унинг бошқасини яхши кўришини билгач, кўнгил узиб қўя қолганман. «Суймаганга суйкалма» дейишган-ку. Бу гапларни ўқиб ҳайрон бўларсиз. Шунақа, сиздан сир яширишни истамайман. Мен ҳақимда ҳамма нарсани билишингизни истайман. Онам «Эр аёлнинг ярми. Демак, эр у ҳақдаги ҳамма нарсани билиши керак», дерди. Биламан, айтсам ҳам, айтмасам ҳам ўтмишим сиз учун қизиқмас…\n— Билмаган, синалмаган одам бўлса… дадамнинг қариндоши экан деб тегиб кетавераманми? Нега, мен унга турмушга чиқишим керак, — кўз ёшларим юзимни ювганча онамга жавоб қайтардим. Қолаверса, ўшанда энди ўн еттига киргандим. Мактабни тугатганимга ҳам ҳеч қанча бўлмаганди.\nБу сафар кўнглим мени алдади. Ташқи кўринишингизни кўриб, уйдагиларга розилигимни билдирдим. Учрашувда фақат ота-онангизнинг мол-дунёсини мақтаганингиз ҳам кўзимга кўринмади. Ақл билан эмас, кўнгил билан хулоса қилдим. «Кўрганда юрагинг жиз этдими?» деб сўради аммам. Сизни кўрганимда юрагим ўзгача урганини ҳис қилдим. Балки шуни жиз этди, дейишар…\nШу учрашувдан сўнг қайта кўришмадик. То тўй кунигача. Тўғри, Фарғона билан Тошкент оралиғи анча масофа. Барибир ҳеч бўлмаса бир бор қўнғироқ қилсангиз ҳам бўларди-ку… Таъна қиляпти деб ўйламанг, асло ундай эмас. Ўша пайтда ҳеч кимга сездирмасам-да, қўнғироғингизни интиқиб кутганман.\nТўй куни ҳамма етиб келди. Унгача… минг ҳаяжон, ҳадикда оқ либосни кийдим.\nСезиб турардим: қизи олисга кетаётгани учун онам шўрлик хавотирда эди. Ойда, йилда бир кўришга зор бўлиб яшайди энди. Начора, тақдир…\nБаъзан ўйлаб қоламан, агар яқинларимдан узоқда яшамаганимда бугунгидек қайғуга чўкиб қолмасмидим. Улар ёрдам берган бўлишармиди? Ҳарҳолда ҳозиргидек икки оғиз далдаю бир чимдим меҳрга зор бўлмасдим-да…\nРоппа-роса бир ҳафтадан кейин сизни олиб кетишди. Уйдагилар аввалига менга сездиришмади. «Ўғлим бугун келолмайди. Савдо ишлари билан бошқа шаҳарга кетди», деган онангизга ҳайрон бўлиб тикилдим. Ахир, бир ҳафталик келинчак бўлсам. Қолаверса, ўзингиз ҳам келомайман, демадингиз…\nСингилларингизнинг айтишича, айбингиз… йўқ эмиш. Сизни ноҳақ қамашибди. Ҳаммаси оилангизни кўролмайдиганларнинг қилмиши экан…\nОрадан икки ой ўтиб уйга келдингиз. Бироқ яна бир ҳафта турмай… Жиноий иш ёпилмаган экан. Пулни олганлар ишни тугатишмапти… Сизни яна олиб кетишди.\nАламдан хонамга яшириниб додладим, йиғладим. Ўшанда фарзандли бўлишингизни эшитиб, қувонгандингиз. Бироқ қувончимиз бу гал ҳам узоққа чўзилмади. Қисмат яна устимдан кулди. Кўп сиқилганим, асабийлашганим учун боламдан ҳам ажралдим. Сизга бир куйсам, боламга минг куйдим. Сизга… етти йил беришди.\nБувим «Эр пир, унинг айтганини қилишинг шарт», дердилар. Айтинг, сизнинг гапингизни қиламан: бу уйдан кетайми ёки…\nКатегория: SEVGI HIKOYALARI / СЕВГИ ХИКОЯЛАРИ / AYANCHLI SEVGI HIKOYALARI | Просмотров: 152 | Добавил: iphone | Рейтинг: 0.0/0


Ўлик мавсум: Европа Россия туфайли миллиардлаб доллар йўқотди - 02.06.2021, Sputnik Ўзбекистон\nЕвроиттифоқи имкон қадар туристлар учун тезроқ очилишга интилмоқда. Аммо ҳали ҳам Россия вакцинасини рўйхатдан ўтказишга шошилмаяпти. 02.06.2021, Sputnik Ўзбекистон\nДемак, бу йил ҳам ўтган йили каби, россияликлар сарф қилиши мумкин бўлган ўнлаб миллиардни йўқотади. Меҳмонхона ва отель раҳбарлари келажакдаги пул йўқотишларни ҳисоблаб чиқаётган вақтда Европа регуляторлари Москва ўзининг геосиёсий таъсирини кучайтиради, деб ҳадиксирамоқда. Германияда улар сиёсатни унутишни ва бюрократик расмиятчиликларга тезда барҳам беришни маъқул кўришди - ёзда “Спутник V” етказиб берилиши кутишган эди.Вақтни чўзишмоқдаГарчи “Спутник V” расмий равишда дунёнинг 46 давлатида тан олинган бўлса-да, улар орасида фақат иккита Европа давлатлари - Венгрия ва Словакия бор. Европа тиббиёт агентлиги (EMA) Дори-дармонларни тиббий мақсадларда фойдаланиш бўйича қўмитаси 4 март куни Россия вакцинасининг рўйхатга олиш ҳужжатларини изчил экспертизадан ўтказишни бошлади. Аммо масала жойидан силжимади.Москва улар атайлаб кечиктиришмоқда, деган фикрга амин бўлди. Ташқи разведка хизмати директори Сергей Наришкин таъкидлаганидек, ЕМА бу борада "Европа Иттифоқининг юқори идораларидан сигналлар" олди.Март ойида Reuters агентлигига кўра, ЕИ Россия препаратини етказиб беришга "исталмаган режимнинг пропаданда ҳаракати сифатида" қаршилик қилмоқда. Гарчи патент олинмаган вакциналарни сотиб олиш тақиқланмаган.Ғарбий экспертлар феврал ойиданоқ Москва ва Пекиннинг "вакцина дипломатияси" ҳақида гапира бошладилар. Россия ва Хитой дунё бўйлаб геосиёсий таъсирини кенгайтириш учун ўз препаратларини сотиш ва ишлаб чиқариш бўйича шартномалар тузади, деб ҳисоблашмоқда ЕИда.Бироқ, Reuters дипломатик ва расмий манбаларга асосланиб хабар беришича, европаликлар аста-секин "Спутник экспансияси"га разм солишни бошлашганди. Ахир 450 миллион киши эмланиши керак-ку, вакциналар эса етарли эмас.Иқтисодий зарарни ҳисоблашдиЕИ давлатлари эмланган сайёҳлар учун чегарани очмоқда, аммо россияликлар – одатга кўра энг сахий туристлардан бири - улар орасида йўқ. Европа бозори бундан мамнун эмаслиги аниқ.БМТ Жаҳон сайёҳлик ташкилоти (UNWTO) маълумотларига кўра, 2014 йилги иқтисодий инқироздан олдин россияликлар ҳар йили чет элда 50 миллиард доллардан кўпроқ маблағ сарфлашган, бу кўрсаткич билан биринчи бешликка киришган.Пандемиягача бўлган яна бир тадқиқот - Visa Global Travel Intentions маълумотларига кўра, рус саёҳатчиси чет элда таътилга ўртача 1 676 доллар, европалик эса 1174 доллар сарфлайди. Прогнозларга кўра яқин икки йил ичида ўртача кўрсаткич 36 фоизга - 2443 долларигача ошиши керак эди. Бундан ташқари, Россиядан келган сайёҳлар беш фоизга кўпроқ, Саудия Арабистонидан ўнга камроқ харажат қилишади, европаликлар эса бюджетни бешдан бирига қисқартиради.Аммо 2020 йилда бозор бу пулларни кўрмади, ҳаммасини пандемия ютиб юборди. Жаҳон туризмидаги ўтган йилги йўқотишлар - бутун тарихдаги энг рекорд даражани кўрсатди. Даромад 1,3 триллион долларга камайди, бу 2009 йилдаги инқирозга қараганда 11 баравар кўп, дея таъкидлади UNWTO.Хусусан, Европага сайёҳлар оқими 70 фоизга камайди. У ерда саёҳатлар сонининг максимал даражада пасайиши - 500 млн.Сиёсат ҳақида унутишАжабланарли жойи йўқ, бу соҳа йўқотилган фойдани қайтаришга интилмоқда. Европа Иттифоқи ижрочи директорининг сўзларига кўра, туризмнинг мисли кўрилмаган зарарини иложи борича тезроқ қоплаш керак. Шунинг учун ҳар қандай мамлакатдан келган фуқароларга, агар улар БССТ ва ЕМА томонидан тасдиқланган вакцина билан эмланган бўлса киришга рухсат бериш тавсия этилди. Ҳозирча рўйхатда Pfizer, Moderna, Johnson & Johnson ва AstraZeneca. Навбатда - Хитойнинг Sinovac вакцинаси.Россияликлар ва Европа сайёҳлик саноатининг “Спутник V”ни қабул қилишга бўлган умидлари оқланадими - бу очиқ савол. Бу йил Европа меҳмонхоналари ва ресторанлари сахий россиялик меҳмонларсиз ишлашга тўғри келади.Энг ажабланарли томони - ЕИ ишончли ва хавфсиз вакцинани сотиб олишга тайёр. Бироқ, Брюссел бунга йўл қўймаяпти. Ёрқин мисоли - Германия. Апрел ойида Бавария бош вазири Россия тўғридан-тўғри инвестиция фонди билан “Спутник V”ни сотиб олиш тўғрисида меморандум имзолаганди. Биринчи партия июл ойида кутилган эди, энди эса камида кузгача кутишлари керак. Бавария бош вазири Евроиттифоқи расмийларини ушбу препаратни иложи борича тезроқ тасдиқлаш ва сиёсий сабабларга кўра процедурани кечиктирмасликка чақирди.\nевропа иттифоқи, сайёҳлар, туризм, европа, covid-19 умумжаҳон пандемияси, спутник v вакцинаси, россия\n© AP Photo / Bob EdmeДевушка на берегу Атлантического океана в Сен-Жан-де-Люз, Франция\nЕвроиттифоқи имкон қадар туристлар учун тезроқ очилишга интилмоқда. Аммо ҳали ҳам Россия вакцинасини рўйхатдан ўтказишга шошилмаяпти.\nДемак, бу йил ҳам ўтган йили каби, россияликлар сарф қилиши мумкин бўлган ўнлаб миллиардни йўқотади. Меҳмонхона ва отель раҳбарлари келажакдаги пул йўқотишларни ҳисоблаб чиқаётган вақтда Европа регуляторлари Москва ўзининг геосиёсий таъсирини кучайтиради, деб ҳадиксирамоқда. Германияда улар сиёсатни унутишни ва бюрократик расмиятчиликларга тезда барҳам беришни маъқул кўришди - ёзда “Спутник V” етказиб берилиши кутишган эди.\nГарчи “Спутник V” расмий равишда дунёнинг 46 давлатида тан олинган бўлса-да, улар орасида фақат иккита Европа давлатлари - Венгрия ва Словакия бор. Европа тиббиёт агентлиги (EMA) Дори-дармонларни тиббий мақсадларда фойдаланиш бўйича қўмитаси 4 март куни Россия вакцинасининг рўйхатга олиш ҳужжатларини изчил экспертизадан ўтказишни бошлади. Аммо масала жойидан силжимади.\nWSJ: Европа АҚШдан Афғонистондан қўшинларни чиқаришга шошмасликни сўрамоқда\nМосква улар атайлаб кечиктиришмоқда, деган фикрга амин бўлди. Ташқи разведка хизмати директори Сергей Наришкин таъкидлаганидек, ЕМА бу борада "Европа Иттифоқининг юқори идораларидан сигналлар" олди.\nМарт ойида Reuters агентлигига кўра, ЕИ Россия препаратини етказиб беришга "исталмаган режимнинг пропаданда ҳаракати сифатида" қаршилик қилмоқда. Гарчи патент олинмаган вакциналарни сотиб олиш тақиқланмаган.\nҒарбий экспертлар феврал ойиданоқ Москва ва Пекиннинг "вакцина дипломатияси" ҳақида гапира бошладилар. Россия ва Хитой дунё бўйлаб геосиёсий таъсирини кенгайтириш учун ўз препаратларини сотиш ва ишлаб чиқариш бўйича шартномалар тузади, деб ҳисоблашмоқда ЕИда.\nБироқ, Reuters дипломатик ва расмий манбаларга асосланиб хабар беришича, европаликлар аста-секин "Спутник экспансияси"га разм солишни бошлашганди. Ахир 450 миллион киши эмланиши керак-ку, вакциналар эса етарли эмас.\nИқтисодий зарарни ҳисоблашди\nЕИ давлатлари эмланган сайёҳлар учун чегарани очмоқда, аммо россияликлар – одатга кўра энг сахий туристлардан бири - улар орасида йўқ. Европа бозори бундан мамнун эмаслиги аниқ.\nБМТ Жаҳон сайёҳлик ташкилоти (UNWTO) маълумотларига кўра, 2014 йилги иқтисодий инқироздан олдин россияликлар ҳар йили чет элда 50 миллиард доллардан кўпроқ маблағ сарфлашган, бу кўрсаткич билан биринчи бешликка киришган.\nРоссия ва АҚШ Европа бозорини талашмоқда: газ омборини ким тўлдиради\n12 Апрел, 16:56\nПандемиягача бўлган яна бир тадқиқот - Visa Global Travel Intentions маълумотларига кўра, рус саёҳатчиси чет элда таътилга ўртача 1 676 доллар, европалик эса 1174 доллар сарфлайди. Прогнозларга кўра яқин икки йил ичида ўртача кўрсаткич 36 фоизга - 2443 долларигача ошиши керак эди. Бундан ташқари, Россиядан келган сайёҳлар беш фоизга кўпроқ, Саудия Арабистонидан ўнга камроқ харажат қилишади, европаликлар эса бюджетни бешдан бирига қисқартиради.\nАммо 2020 йилда бозор бу пулларни кўрмади, ҳаммасини пандемия ютиб юборди. Жаҳон туризмидаги ўтган йилги йўқотишлар - бутун тарихдаги энг рекорд даражани кўрсатди. Даромад 1,3 триллион долларга камайди, бу 2009 йилдаги инқирозга қараганда 11 баравар кўп, дея таъкидлади UNWTO.\nХусусан, Европага сайёҳлар оқими 70 фоизга камайди. У ерда саёҳатлар сонининг максимал даражада пасайиши - 500 млн.\nСиёсат ҳақида унутиш\nАжабланарли жойи йўқ, бу соҳа йўқотилган фойдани қайтаришга интилмоқда. Европа Иттифоқи ижрочи директорининг сўзларига кўра, туризмнинг мисли кўрилмаган зарарини иложи борича тезроқ қоплаш керак. Шунинг учун ҳар қандай мамлакатдан келган фуқароларга, агар улар БССТ ва ЕМА томонидан тасдиқланган вакцина билан эмланган бўлса киришга рухсат бериш тавсия этилди. Ҳозирча рўйхатда Pfizer, Moderna, Johnson & Johnson ва AstraZeneca. Навбатда - Хитойнинг Sinovac вакцинаси.\nРоссияликлар ва Европа сайёҳлик саноатининг “Спутник V”ни қабул қилишга бўлган умидлари оқланадими - бу очиқ савол. Бу йил Европа меҳмонхоналари ва ресторанлари сахий россиялик меҳмонларсиз ишлашга тўғри келади.\nЭнг ажабланарли томони - ЕИ ишончли ва хавфсиз вакцинани сотиб олишга тайёр. Бироқ, Брюссел бунга йўл қўймаяпти. Ёрқин мисоли - Германия. Апрел ойида Бавария бош вазири Россия тўғридан-тўғри инвестиция фонди билан “Спутник V”ни сотиб олиш тўғрисида меморандум имзолаганди. Биринчи партия июл ойида кутилган эди, энди эса камида кузгача кутишлари керак. Бавария бош вазири Евроиттифоқи расмийларини ушбу препаратни иложи борича тезроқ тасдиқлаш ва сиёсий сабабларга кўра процедурани кечиктирмасликка чақирди.\nКечаТошкентдаги ЙТҲда тез ёрдам йўловчиси қурбон бўлди


Ҳуавеи П Смарт 2019 қандай смартфон: таҳлил ва тавсиф - Terabayt.Uz\nҲуавеи П Смарт 2019 қандай смартфон: таҳлил ва тавсиф\nЎтган йил ёзида Ҳуавеи компанияси арзон П Смарт смартфонини тақдим этди. Ажойиб техник жиҳатлари ва унча қиммат бўлмаган нархи мутаносиблиги шарофати билан у фойдаланувчилар ўртасида қисқа вақтларда оммалашди. Йил сўнгида эса Хитой ишлаб чиқарувчиси унинг кейинги авлодини намойиш этди. Ҳуавеи П Смарт 2019 смартфони аввалги модел муваффақиятларини такрорлай оладими?\nҲуавеи П Смарт 2019 – аввалги П Смарт моделидан дизайни, янада замонавий кўриниши ва бир қатор жиҳатлари билан ажралиб туради. Қуйида мазкур смартфонга оид барча қизиқарли ва фойдали маълумотларни тақдим этамиз.\nПлатформа: Андроид 9 (ЭМУИ 9.0.1)\nПроцессор: ҲиСилиcон Кирин 710 (4 ядроли Cортех-А73 - 2,2 ГГс ва 4 ядроли Cортех-А53 1,7 ГГс гача, ГПУ — Мали-Г51 МП4)\nДоимий ички хотира: 32 ГБ\nХотирани кенгайтириш бўлмачаси: миcроСД/ҲC/ХC (512 ГБ гач)\nДисплей: 6.21 дюйм, 2340х1080 пиксел (ФуллҲД+), ЛТПС ЛCД, томонлар мутаносиблиги 19:9\nИнтерфейслар: Ви-Фи а/б/г/н/аc ДуалБанд, Блуетоотҳ 4.2 (А2ДП, БЛЕ, ҲВА, аптХ/аптХ ҲД), НФC\nОрқа фото-модул: 13МП + 2 МП, ф/1.8 диафрагма, фокус масофаси 27 мм\nОлд камера — 13 МП, ф/2.0 диафрагма, фокус масофаси 24 мм\nТармоқ: 2Г: 850/900/1800/1900 МГс 3Г: Б1/Б8 МГс 4Г CАТ 6: Б1/Б3/Б7/Б8/Б20 Иккита СИМ-карта\nАккумулятор: олинмайдиган, Ли-Пол 3400 мАс, Ҳуавеи 5В/2А, 100 қувват учун 2,5 соат\nЎлчамлари: 155.2 х 73.4 х 7.95 мм, 160 грамм\nКорпус материали: шиша, пластик\nҲуавеи П Смарт 2019 аввалги Ҳуавеи П Смарт моделига нисбатан бутунлай бошқача кўринади – ромлари анча ингичка, юқорисида томчисимон қирқим мавжуд, орқа томони эса (ён томонлари билан бир бутунлик ҳосил қилган) ойнасимон пластик билан тўлиқ қопланган.\nМодел икки хил рангда - қора (Миднигҳт Блаcк) ва компанияга хос «феруза-бинафшаранг» (Аурора Блуе) тақдим этилган. Қора талқини қатъий, бироқ анъанавий кўринса, кўк ранглиси қизиқарлироқдек, бироқ унинг ёрқинлиги ҳаммага ҳам ёқмаслиги мумкин.\nОлд панелининг пастки қисмидаги компания логотипи олиб ташланган, бу ерда фақатгина олд камера объективи ва унинг устида билинар-билинмас ингичка сўзлашув карнайини кўриш мумкин. Ён томонда ёқиш ва товуш баландлигини ўзгартириш учун механик тугмачалар мавжуд. Чап ён томон ҳар қандай элементдан ҳоли - СИМ-карта бўлмачаси юқорида жойлашган.\nОстки қисмида миcроУСБ туйнуги, суҳбатлашиш микрофони ва мултимедия карнайи мавжуд.\nҲуавеи П Смарт ҳажми одатдагидек – 155.2 х 73.4 х 7.95 мм, вазни эса 160 грамм – олтин ўрталик. Ромларининг энсизлиги ҳисобига янада ихчамроқ кўринади, қўлга яхши жойлашади, бироқ ойнали корпусга эга ҳар қандай смартфонда бўлгани каби бир оз силлиқ – ҳимоя ғилофини олиш фойдадан ҳоли бўлмайди. Асосий камералар орқа корпуснинг четидалиги боис бармоқ изи сканери юқорироққа жойлаштирилган ва смартфон эгаси уни осон топа олади.\nҲуавеи П Смарт 2019 смартфони 6,2 дюйм диагоналли ИПС экранига эга бўлиб, ҳажм жиҳатдан аввалги моделдан ярим дюймга каттароқ. Томонлар мутаносиблиги 19,5:9, пикселлар сиғими - 1080х2340 (пикселлар зичлиги – бир дюймга 416 пиксел), бу жуда юқори кўрсаткич ҳисобланади, унинг матрицаси ТФТ-ЛCД ИПС технологияси асосида ишлаб чиқилган; экран олд панелнинг тахминан 82,8 фоизини эгаллайди.\nЮқорида айтилганидек, экранда томчисимон қирқим бўлиб, созламалар орқали экраннинг юқори қисмини қора чизиқ билан «бекитиш» мумкин. Дисплей созламаларини икки хил – «оддий» ва «бойитилган» режимларга ўтказса бўлади.\nЭнг юқори ёруғлик 330 кд/м² бўлиб, кўчада бир оз хиралашади, бироқ маълумоларни бемалол фарқласа бўлади. Энг кам ёруғлик даражаси эса 1,4 кд/м², яъни қоп-қоронғу муҳитда смартфондан кўзни зўриқтирмасдан фойдаланиш мумкин.\nУмуман олганда, экран яхши таассурот қолдиради – бундай сифатдаги тасвирларни қимматроқ ускуналарда кўриш мумкин.\nПроцессор ва самарадорлик\nҲуавеи П Смарт 2019 смартфонида Кирин 710 (4 ядроли Cортех-А73 - 2,2 ГГс ва 4 ядроли Cортех-А53 1,7 ГГс гача, ГПУ — Мали-Г51 МП4) процессори қўлланилган. Самарадорлик бўйича у Қуалcомм Снапдрагон 636/660 билан тенглаша олади. Кирин 710 ҳар қандай кундалик вазифалар учун етиб-ортади, интерфейс муаммосиз ва тез ишлайди. Антуту Бенчмарк тестида смартфоннинг қарийб 130 000 балл олганининг ўзи ҳам фикримизни тасдиқлайди.\nТезкор хотираси 3 ГБ, доимий хотира эса 32 ГБ бўлиб, 512 ГБ гача ҳажмли миcроСД хотира картасини ўрнатиш мумкин (иккинчи наноСИМ ўрнига жойлаштирилади).\nВи-Фи 802.11 б/г/н, Блуетоотҳ 4.2 симсиз интерфейсларига қўшимча равишда, аптХ ҲД ни ҳам қўллаб-қувватлайди. Аввалги П Смарт моделидаги каби НФC мавжуд бўлиб, Андроид Пай ёки банкларнинг мобил иловалари ёрдамида алоқасиз тўловлар учун смартфондан фойдаланиш мумкин.\nУскунанинг мултимедия имкониятлари ўртача, яъни ушбу нарх диапазони учун унчалик ҳам қониқарли эмас, дея баҳоланмоқда. Битта чақириқ (кириш қўнғироқлари учун) карнайи бўлиб, унинг товуш баландлиги ва сифати қониқарли.\nҲуавеи П Смарт 2019 ЭМУИ 9.0.1. прошивкали Андроид 9 ОД бошқаруви остида ишлайди. Кўринишидан у саккизинчи талқиндан унчалик фарқ қилмади, бироқ дастурчилар навигацияни соддалаштиришга ҳаракат қилган: жумладан, интерфейс элементлари 10 фоизга камайган. Шунингдек, ўз дизайни, қулай қидирув ва энергияни тежаш бўйича фойдали фунсиялари билан ҳам ажралиб туради.\nАввалги моделда бўлгани каби, Ҳуавеи П Смарт 2019 ҳам иккита олд камера (13 Мп + 2 Мп) ва 8 Мп сенсорли олд камерага эга бўлди. Асосий камеранинг иккинчи модули портретларни тасвирга олинда орқа фонни хиралаштириш вазифасини бажаради.\nТасвирлар сифати ушбу нарх диапазони учун тўла мос келади: кундуз кунлари анча яхши, бино ичида ва тунда – унчалик яхши эмас. Апертуранинг ф1.8 экани ушбу синфга мансуб смартфонлар учун жуда яхши кўрсаткич.\nУскуна ёрдамида ФуллҲД 60 ФПС сифатда видеога олиш мумкин, ҳатто тунда ҳам кадрлар сони камаймайди.\nСмартфоннинг олинмайдиган аккумулятори сиғими 3400 мАс. Бу қувват билан 8 соат видео томоша қилиш, 6 соат ўйин ўйнаш мумкин.\nСмартфон комплектида 5В/2А қувватлаш ускунаси бўлиб, унинг ёрдамида 2 соату 35 дақиқада аккумулятор тўлдирилади.\nЭнг яқин рақобатчиси: Редми Ноте 7. У ташқи кўринишдан ҳам, техник жиҳатлари билан ҳам Ҳуавеи П Смарт 2019 билан жуда ўхшаш.\nХулоса: Замонавий дизайн, томчисимон қирқимли экран, Кирин 710 чипи, НФC – П Смарт сафидаги янги модел нархига қараганда жуда мақбул смартфон.\nTerashop.uz 1 599 000 сўм Сотиб олиш\n#Kirin #NFC #арзон смартфон #Huawei P Smart\n1 699 000 сўм


«Uzauto Motors» ходимлари иш ташлаш учун йиғилишди - Zamin.uz\n«Uzauto Motors» компаниясига қарашли автотураргоҳ ҳайдовчилари норозилик сифатида иш ташлаш қилишмоқчи.\nАндижонлик блогер Отабек Нуриддинов «Uzauto Motors» компанияси автотураргоҳидан тўғридан-тўғри трансляция қилмоқда. Унда ишчилар ойликлари бир неча баравар қисқартирилиб юборилгани, мурожаатлари эса бир неча ойдан буён инобатга олинмаётгани сабаб норозилик сифатида иш ташлаш уюштирмоқчи бўлишаётгани айтилади.\nБлогер ишчилар билан суҳбат уюштиргач, раҳбарият изоҳини олишга ҳаракат қилишини қайд этган. “Замин” янгиликларини “Инстаграм”да кузатиб боринг\n4-12-2020, 11:16, Жамият\n28-10-2020, 11:38, Жамият\n21-09-2020, 20:50, Жамият\nЯнгиликлар » Жамият » «Uzauto Motors» ходимлари иш ташлаш учун йиғилишди


ЭР-ХОТИН ОРАСИДАГИ ИДЕАЛ ФАРҚ ҚАНДАЙ БУЛИШИ КЕРАК?\nБу асосан Сизнинг жинсингиз, ёшингиз, бўйи-бастингиз ва соғлиғингиз холатига боғлиқ.\nЭркаклар ва аёллар қандай ёшдаги фарқни лозим топишади.\nOKCupid танишувлар сайти командасининг ўз фойдаланувчилари тарихини тахлил қилиш натижасида аёллар ўз ёшига тенг бўлган ёки икки йил катта ёшдаги эркакларни излаши, эркаклар эса ўз ёшидан қатъий назар 20 ёшлар атрофидаги аёллар билан муносабатлар қуришни исташи аниқланган\nАёлларда ёшлар орасидаги афзал деб хисоблаган фарқ хаёти давомида ўзгармас экан. Эркаклар эса ёши қанчалик улғайган сари шунча катта фарқли ёшдаги аёллар билан турмуш қуришни маъқул кўрар экан.\nЁшлар орасидаги катта фарқ муносабатларни бузиб қўйиши мумкин\nАмерика тадқиқотчиларининг статистик текширув маълумотларига кўра ёшлари орасидаги фарқ 5 йилдан кам бўлган жуфтликлар орасидаги ажралишлар энг кам – 18% ни ташкил этар экан. Аммо инсон ёши ва ажралишлар фоизи орасидаги бевосита боғлиқлик мавжудлигини олимлар исботлаб бера олишмади. Эхтимол бу ерда гап нафақат эр-хотин орасидаги фарқда, балки хар бир инсоннинг ўз характери, шахсий сифатига хам боғлиқ бўлади.\nЭркаклар учун катта ёшдаги фарқ, аёлларга нисбатан афзалроқ\nШвед олимларининг аниқлашича аёли ўзидан анчагина ёш бўлган эркаклар нисбатан узоқроқ яшар экан. Аксинча оилада аёл кишининг ёши бирқанча катта бўлган пайтида айнан аёллар ўлими нисбатан кўп учрар экан. Буюк британиялик олимлар аниқлашича 30 ёшдан ортган аёллар ва улардан 10 ва ундан ортиқ ёш кичик эркаклар орасидаги муносабатлар, кўп холларда ажрашиш билан тугар экан.\nЁшлар орасидаги қандай фарқ идеал хисобланади?\nТурмуш ўртоқлари орасидаги идеал фарқ қанча бўлиши керак деган саволга универсал жавоб мавжуд эмас. Энг яхшиси бидъатларга ишонмаслик, ўз кўнглингиз нимани истаса шунга қулоқ солиш тавсия этилади. Шахсий бахт, сизнинг ва рафиқангизнинг ёши билан белгиланмайди.\nНоябр 05, 2017 1259 2 Рукн МУТАХАССИС МАСЛАХАТИ\nСен 06, 2017 6429


ЎзА - Қишлоқларда янги архитектуравий кўриниш пайдо бўлади\nҚишлоқларда янги архитектуравий кўриниш пайдо бўлади\n01.06.2018 11:48 Чоп этиш версияси\nПрезидентимизнинг 2016 йил 21 октябрдаги «2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида»ги қарори юртдошларимизнинг уй-жойларга бўлган талабини қондиришда муҳим аҳамият касб этмоқда.\nПойтахтимиздаги Миллий матбуот марказида «Қишлоқ қурилиш инвест» инжиниринг компанияси томонидан ўтказилган матбуот анжуманида ушбу қарор ижроси юзасидан амалга оширилаётган ишлар тўғрисида маълумот берилди.\nКомпания бош директори ўринбосари Файзулла Исломовнинг таъкидлашича, қарорга асосан қишлоқ жойларда арзон уйларнинг янги намунадаги 3 хил тури бунёд этилмоқда.\n2017 йилда барча қулайликларга эга 25 минг 543 уй қурилган бўлса, шундан 19 минг 583 таси уй-жой шароитини яхшилашга муҳтож бўлган қишлоқ аҳолиси учун бунёд этилган янги намуна асосидаги арзон уйлардир.\nЖорий йилдан уй-жойлар тақсимланишини янада шаффофлаштириш мақсадида туман ҳокимликлари ҳузурида камида 9 та аъзони ўз ичига олган доимий комиссия ташкил этилди. Турли соҳа вакилларидан таркиб топган комиссия аъзолари арзон уй-жойга эҳтиёжи бор оилаларни аниқлаштириб, тегишли хулоса чиқаради ва шу асосда уйлар тақсимланади.\nТадбирда 2018 йилда жами 22 минг 145 янгиланган намунавий лойиҳалар асосида арзон уй-жойлар қурилиши режалаштирилгани маълум қилинди. Ҳозирда қурилиш-монтаж ишлари жадал давом этмоқда. Президентимизнинг ҳудудларга қилган ташрифи чоғида аҳоли таклифларидан келиб чиққан ҳолда берган топшириқларига асосан, вилоятларда қўшимча арзон уйлар қурилиши белгиланган. Ушбу уйларнинг ҳам лойиҳа-смета ҳужжатлари ишлаб чиқилиб, қурилиш ишлари босқичма-босқич бошланмоқда.\nЯнги қурилаётган уй-жой массивларининг ташқи муҳандислик қиёфасига ҳам алоҳида эътибор қаратилмоқда. Хусусан, йўлларни асфальтлаш, газ ва электр билан таъминлаш, маҳалла гузарлари, маиший хизмат кўрсатиш мажмуалари, савдо шахобчалари қуриш ишлари жадал бормоқда.


Бен-Менаше Озодликка берган интервьюсида Қирғизистон тарафи ундан ёрдам сўраганини айтди\n2020 йилнинг 4 октябрида ўтган парламент сайловлари ортидан бошланиб кетган норозилик намойишлари Қирғизистонда сиёсий инқирозни келтириб чиқарди. Бу воқеалар ортидан мамлакат президенти Сўўрўнбай Жээнбеков истеъфо беришга мажбур бўлди. Қамоқдан бўшатилган Садир Жапаров ҳам Қирғизистон бош вазири, ҳам президенти вазифасини бажарувчи этиб тайинланди.\nБугунга келиб қирғизистонликлар нима сабабдан Жапаров номидан аввал деярли ҳеч ким танимаган бишкеклик тадбиркор ўзини собиқ Исроил разведкаси агенти, деб таърифлайдиган шахс билан 1 миллион долларлик халқаро лоббичилик шартномасини имзолаганининг тагига етишга уринмоқдалар.\nАҚШда ёйинланган ҳужжатларга кўра, 1970 ва 1980 йилларда Исроил разведкасида ишлаганини иддао қилаётган Ари Бен-Менаше 2020 йил ноябрь ойи бошларида Вашингтонда Жапаровга чет эл расмийлари билан учрашиш ҳамда қашшоқ Қирғизистонга хорижий сармоя жалб қилишда ёрдам беришини айтиб, хорижий агент сифатида рўйхатдан ўтган.\nБен-Менаше Озодликка берган интервьюсида Қирғизистон тарафи ундан Абдиманап Қарчиғаев исмли таниши орқали ёрдам сўраганини айтди. Қарчиғаев ўзини янги рўйхатдан ўтган «Ренессанс» агросаноат фирмаси эгаси ва муваффақиятли бизнесмен ўлароқ тақдим этиб келади.\nҚарчиғаевнинг сўзларига кўра, Бен-Менаше хизматлари учун лозим бўлган 1 миллион долларлик тўловни амалга оширишда унинг Россиядаги дўстлари ёрдам берган. АҚШ ҳужжатларига биноан, бу маблағ 2020 йилнинг 21 декабрга қадар тўлиқ тўланган.\nҚарчиғаев Бен-Менаше билан 2020 йил сентябрь ойида – одам ўғирлашда айбдор деб топилиб, 12,5 йил қамоқ жазосига ҳукм қилинган Жапаров ҳануз қамоқда бўлган пайтда музокара бошлаган. Қирғиз тадбиркори бу шартнома мамлакатга 8 миллиард долларлик ёрдам ва сармоя жалб қилишга ёрдам беришига умид қилишини айтди.\nҚарчиғаев 2020 йилнинг 6 ноябрида Бишкекда бўлиб ўтган матбуот анжуманида:\n«Мен агросаноат корпорацияси қошида 100 га яқин компания ташкил этишни, Россияда юрган юзлаб қирғизни қайтариб, иш жойларини яратишни мақсад қилган эдим. Ушбу ғояни инобатга олган ҳолда, мен мана шу консалтинг компаниясига мурожаат қилдим. Мен Россияда 10 йилдан бери яшайман, улар менинг эски танишларим», - деди.\nБен-Менаше Озодликка берган интервьюсида Жапаров билан 2020 йил октябрь ойида унинг Бишкекдаги идорасида уч марта учрашиб, лоббичилик шартномасини муҳокама қилгани, кейинроқ эса шартномани Жапаров номидан Қарчиғаев имзолаганини айтди.\nБен-Менасе АҚШ қонунларига биноан агент ўлароқ рўйхатдан ўтиши ортидан ушбу 1 миллион долларлик шартнома ҳақида жамоатчилик хабар топди ва Қирғизистондаги журналистлар аҳоли саволларига жавоб излай бошладилар.\nЖапаров аввалига Бен-Менаше билан учрашганини рад этди ва битимни янги бошлаган ходимнинг хатоси сифатида талқин қилди. 10 январга белгиланган президентлик сайловида етакчи номзод бўлиб қолаётган Жапаров Қарчиғаевни деярли эслай олмаслигини қўшимча қилди.\nБен-Менаше ўша пайтда эндигина турмадан чиқиб, Бош вазир ўлароқ ишлаётган Жапаров билан учрашганини айтганидан кейин Озодлик Жапаровнинг идораси билан алоқага чиқди, аммо жавоб ололмади.\nБен-Менаше 1989 йилда АҚШда ишлаб чиқарилган ҳарбий юк ташийдиган самолётларни Эронга сотмоқчи бўлганликда айбланиб, АҚШ расмийлари томонидан ҳибсга олинган, бироқ 1 йилдан сўнг оқланган.\nУнинг адвокати судда Бен-Менаше Исроилнинг собиқ разведка ходими эканини айтган. Аммо АҚШ прокурорлари Бен-Менаше аслида Исроил ҳарбий разведкасининг таржимони бўлганини айтишган.\n2004 йил The New York Times газетасида чоп этилган мақолага кўра, Эронга қурол етказилишини кўриб чиққан Конгресс гуруҳи Бен-Менашени «истеъдодли ёлғончи» деб таърифлаган.


ПЕТРУШКА ЕТИШТИРИШ БЎЙИЧА МАЪЛУМОТ – Сизга керак - бизда бор\nПетрушка етиштириш / Сабзавот экинларини экиш\nМуаллиф: Martimax · Чоп этилган сана 24/12/2018 · Охирги марта янгиланган сана 25/12/2018\nПетрушка уруғи тоза, юқори унувчан, касалликлардан ҳоли, бутун бўлиши зарур. Уруғлар бошқа ўсимликлар уруғлари ва аралашмаларидан тозаланади.\nЭртаги ҳосил олиш учун петрушка уруғлари кузда ёки эрта баҳорда экилади. Уруғлар эрта баҳорда 15 февралдан 10 мартгача сепилади. Кузда сентябрнинг иккинчи ярми–октябр ойида очиқ далага лентасимон усулда 2–3 қатор қилиб ёки сочма усулда экилади. Уруғ сарфи 1 сотихга 50–60 г. Уруғлар сепилгандан кейин хаскаш билан тупроққа аралаштирилади.\nМайсалар униб чиққандан 10–12 кун ўтгач биринчи марта ва 2–3 ҳафта ўтгач иккинчи марта ягана қилинади. Бунда ўсимликлар ораси 3–5 см бўлиши лозим. Ўсимликни парваришлашга – ўтоққилиш, қатор ораларини юмшатиш, суғориш ва минерал ўғитлар билан озиқлантириш ишлари киради.\nКасаллик ва зараркунандаларга қарши курашиш ҳамда ҳосил йиғиштириш\nБўйи 15–20 см га етган етрушка ўсимлиги эрта тонгда – кун нисбатан салқинлигида ўткир ўроқ билан ўриб олинади.\nМеткалар: кукаткўкатпетрушкапетрушка етиштириш


Исроил ва Саудия Арабистони алоқалари илиқлашмоқдами? - BBC News O'zbek\nИсроил ва Саудия Арабистон алоқалари илиқлашмоқдами?\nПардалар ортида қандай ўйинлар давом этаётган бўлмасин, Саудия Арабистони ва Исроил муносабатларини қоплаб олган музлар аста-секин эриётгани кўзга ташланмоқда. Бу ҳол, айниқса, тахт вориси бўлмиш шаҳзода Муҳаммад бин Салмоннинг яқинда АҚШнинг The Atlantic нашрига берган интервьюсида яққол кўзга ташланади.\nШаҳзодадан «яҳудийлар ҳеч бўлмаганда ўз тарихий ватанида миллий давлат қуришга ҳақлими?» деган савол сўралганда, у: «Ҳар бир миллат тинч яшаш ҳуқуқига эга эканлигига ишонаман. Фаластинликлар ва исроилликлар ўз ерларига эга бўлиш ҳуқуқига эга эканликларига ишонаман,» деб жавоб қайтарди.\n«Лекин,» дейди шаҳзода сўзини давом эттириб, «биз барқарорликни таъминлаш учун тинчлик шартномаси тузмоғимиз, алоқаларни яхшилашимиз зарур.»\nИсроилнинг қадим яҳудий тарихи билан боғлиқ ҳудудга эгалик қилиш ҳуқуқи мавжуд эканлигининг араб раҳбарлар томонидан эътироф этилиши жуда камёб ҳолатдир. Шаҳзода бин Салмон эса ҳозирги кун Саудия қироллигининг амалдаги бошқарувчиси ва тахт вориси саналади.\nМиср ва Иордания Исроил билан аллақачон тинчлик руҳидаги шартномага эга. Аксарият кузатувчилар 16 йил олдин Саудия Арабистони ҳомийлигида ташкил қилинган Араб Тинчлик Ташаббусини қироллик ташқи сиёсатидаги энг йирик бурилишлардан бири сифатида санаб келар эди. Мазкур ташаббус икки ўртада мавжуд турли ихтилофларни бартараф қилиш орқали Исроил билан тўла тинчлик шартномаси имзолаш, қочоқлар муаммосига адолатли ечим топиш ва Шарқий Қуддус ҳудудида Фаластин пойтахтини ташкил қилишни назарда тутар эди. Фақат бунинг учун 1967 йилги «Олти Кунлик Уруш»дан олдинги чегаралар ҳисобга олиниши лозим эди.\nБироқ Араб Тинчлик Ташаббуси бутун минтақа келажагини ўзгартириб юбора оладиган таъсирга эга бўлишига қарамай, сўнгги йигирма йилга яқин вақт давомида қоғозларда қолиб кетди.\nСаудия тахт вориси суҳбат давомида яқинда Ғазо секторида содир бўлган хунрезликларни тилга олмаган. Ўз навбатида шаҳзоданинг отаси қирол Салмон АҚШ президенти Доналд Трамп билан телефон орқали қилган мулоқотида Саудия Арабистонининг «Фаластин муаммоси ва фаластинликларнинг пойтахти Қуддус бўлган ўз мустақил давлатига эгалик қилиш ҳуқуқига нисбатан мустаҳкам муносабати»ни яна бир бор эслатиб ўтгани айтилади. Аммо қиролнинг бу таъкиди шаҳзода Муҳаммад интервью давомида билдириб ўтган фикрларни иккинчи даражага туширмайди ёки инкор қилмайди, Қолаверса, айни пайтда қиролликда ўтказилаётган кенг кўламли ислоҳотлар жилови шахсан шаҳзоданинг қўлида турибди.\nСаудия-Исроил муносабатлари қай даражада мустаҳкам бўла олади?\nАлбатта, сўзлар эмас, асл вазият муҳим. Сўзлар эса асл вазиятнинг инъикоси, холос. Икки давлат ўртасидаги алоқалар бугун илиб қолгани йўқ. Президент Обаманинг Яқин Шарқдан четланиш стратегияси ортидан минтақада таъсир доирасини мустаҳкамлаб олишга уринган Эрон Исроил ва Саудия Арабистонини бирдек хавотирга солмай қўймаган. Иккала давлат ҳам Эроннинг ядровий дастур бўйича шартномаси - Ҳаракатларнинг қўшма англашинув режаси (Joint Comprehensive Plan of Action)га қарши чиққан. Бундан ташқари ҳар иккала давлат ҳам расмий Теҳроннинг нафақат Суриядаги, балки бутун минтақадаги ёйилиб бораётган таъсири қирқилишини истайди.\nИсроил шу пайтга қадар расмий ал-Риёд билан алоқалари мустаҳкамланиб бораётганини яширмаган. Саудия Арабистони эса бу масалада вазминликни қўлдан бой бермасликка ҳаракат қилган. Шаҳзода Муҳаммад бин Салмоннинг сўзлари билан бир ўринда қироллик ҳукумати Ҳиндистоннинг Air India ҳаво компаниясига Исроилнинг Тел Авив шаҳрига қатнайдиган рейси давомида Саудия ҳудудидан транзит сифатида фойдаланишга рухсат берганлиги алоқалар яхшиланганининг бошқа бир белгиси сифатида гавдаланади.\nМузлар эриётгани аниқ. Бироқ Саудия-Исроил муносабатлари қай даражада мустаҳкам бўла олади? Муносабатлар келажаги қандай қандай кўринишда бўлади?\nБу саволнинг жавобини тахт вориси ўтказаётган кенг кўламли ислоҳотлар ва уларнинг келгуси йўналишидан топиш мумкин. Шаҳзода қироллик шакл-шамойилига кескин ўзгартиришлар киритишда давом этмоқда. Унинг эришмоқчи бўлган мақсадлари чегарасиздек кўринади. Аммо унинг қилаётган ҳаракатлари ҳаммага бирдек ёқмайди - баъзилар шаҳзодани Яманда давом этаётган урушни оловлантиришда айблайди. Шаҳзода ўз олдига қўйган мақсадларини амалга ошириш учун эса минтақада тинчлик ҳукм суриши талаб қилинади. Исроил-Фаластин можароси каби узоқ вақтдан бери ечимини топмай келаётган муаммоларга барҳам бериш зарур бўлади.\nАйни вақтда илиқлашаётган Саудия-Исроил муносабатлари шунчаки таъсири доираси ошиб бораётган Теҳронга қарши биргаликда туриш ёки беқарор президент Трамп ҳокимиятига таъсир ўтказиш меваси бўлиши мумкин. Бироқ, мободо, бу муносабатлар илдизи чуқур бўлса, у ҳолда унинг янада чуқурлашиб, томир отиши шаҳзода Муҳаммад ислоҳотлари натижаларига боғлиқ бўлади.\nШаҳзода мамлакат жиловини тўла қўлига ола оладими? У бутун минтақага таъсир ўтказа оладиган дипломатга айлана оладими? Ўз навбатида Исроил Бош вазири бу имкониятдан тўла фойдалана ололадими? Яқин Шарқ каби минтақа жараёнларига таъсир ўтказадиган омиллар шунчалик кўпки, Исроил-Саудия муносабатлари ҳақида гап кетганда бундай саволлар кишига тинчлик бермайди.\nСўнгги янгиланиш: 18 май 2015